
Sažetak 

U radu je prikazana uloga kardinala Franje Šepera u odnosima između 
komunističkih vlasti u Jugoslaviji i Katoličke crkve. Zbog razumijevanja okolnosti u 
kojima se našao Franjo Šeper, uvodni dio prikazuje crkveno-državne odnose nakon 
Drugog svjetskog rata. Na tragu Drugog vatikanskog koncila koji donosi novost u 
otvaranju dijaloga s ateistima, Franjo Šeper pokušava komunicirati s komunističkim 
vlastima kako bi umanjio teškoće s kojima se Katolička crkva suočavala pod 
totalitarističkim režimom te se bori protiv zakona koji su diskriminirali Katoličku crkvu. 
Jugoslavija i Sveta Stolica prekinuli su diplomatske odnose 1952. godine, a nakon smrti 
kardinala Alojzija Stepinca (1960.) državne vlasti vide mogućnost ponovnog 
uspostavljanja diplomatskih odnosa. Pregovorima vođenim od 1963. do 1966., potpisan 
je sporazum, Protokol, kojim jugoslavenska vlast priznaje nadležnost Svete Stolice u 
poslovima Katoličke crkve u Jugoslaviji, a Sveta Stolica osuđuje svaku političku 
djelatnost svećenika. Zbog dijaloga koji je otvorio s komunističkim vlastima, Franjo 
Šeper našao se u nezahvalnoj poziciji u kojoj s jedne strane neki crkveni krugovi 
zamjeraju na popustljivosti prema komunističkom režimu, a s druge strane državna vlast 


ne vidi dovoljnu spremnost na suradnju. 

1. UVOD 


Tema rada uloga je kardinala Franje Šepera u crkveno-državnim odnosima u 
razdoblju od 1958. do 1966. godine. Rad se obrađuje prema dostupnoj literaturi i 
objavljenim izvorima. Objavljeni izvori sabrani su u djelu Miroslava Akmadže ,,Crkva i 
država, svezak II“, a literatura je bazirana na člancima i djelima navedenog autora, uz 
djela povjesničara Zdenka Radelića, Dine Mujadževića i dr. U radu je korišteno i djelo 
»Putovima providnosti“ autora Fabijana Veraje, svećenika-emigranta koji je živi 
svjedok navedenih događaja i situacija te djelo ,,Mučeništvo strpljivosti“ autora 
Agostina Casarolija, koji je sudjelovao u pregovorima između Jugoslavije i Svete 
Stolice te u tom razdoblju vršio službu dotajnika Kongregacije za izvanredne crkvene 
poslove. 

Rad započinje prikazom crkveno-državnih odnosa nakon Drugog svjetskog rata 
kojim se daje uvid u probleme s kojima se Katolička crkva našla uspostavom nove 
komunističke vlasti, te prikazom zakona kojim su dokinuta prava i slobode Katoličke 
crkve u Jugoslaviji. Nakon kratkog prikaza biografskih podataka Franje Šepera, rad 
iznosi teškoće i probleme s kojima se susreće Franjo Šeper na poziciji nadbiskupa- 
koadjutora, koju mu je dodijelila Sveta Stolica, u razdoblju u kojem kardinal Alojzije 
Stepinac izvršava kaznu nepravedno određenu od komunističkih vlasti. Nakon smrti 
kardinala Stepinca vlast vidi novu priliku za uspostavljanje prekinutih diplomatskih 
odnosa za koje su Stepinca smatrali glavnim krivcem. Vlast je smatrala da je Šeper 
pogodniji i otvoreniji za dijalog, jer iako je slijedio Stepinčeve stavove, ipak se prema 
vlastima odnosio umjerenije 1 diplomatski, dok se Stepinac borio s komunističkim 
vlastima bez pretjeranog razgovora, odlučno, čvrsto i beskompromisno. Razlika u 
vođenju Katoličke crkve u Jugoslaviji između ta dva kardinala dovela je do 
podijeljenosti među crkvenim krugovima. Nakon toga obrađuje se Šeperova aktivnost 
na Drugom vatikanskom koncilu te razni razgovori koje vodi s državnim vlastima. U 
posljednjim poglavljima rada obrađuje se postupak uspostavljanja odnosa između 
Jugoslavije i Svete Stolice te tijek pregovora koji završava potpisivanjem Protokola. 
Iako Šeper nije bio zadovoljan samim tekstom Protokola, nije pravovremeno reagirao i 


spriječio potpisivanje sporazuma ili uspostavu odnosa. To je dovelo do još jednog 


ogorčenja među iseljenim svećenicima te se na samom kraju rada daje prikaz pojedinih 


tiskovina iz emigracije u kojima se očitava negativna reakcija emigranata. 


2. CRKVENO-DRŽAVNI ODNOSI NAKON DRUGOG SVJETSKOG RATA 


2.1. RAZLIKE KOMUNISTIČKE IDEOLOGIJE I KATOLIČKOG NAUKA 


Privremena vlada Jugoslavije odnosno Demokratska Federativna Jugoslavija 
(DFJ) uspostavljena je 7. ožujka 1945. na čelu sa Josipom Brozom Titom koji je ujedno 
predsjednik Komunističke partije (KP) 1 vrhovni zapovjednik Narodnooslobodilačke 
vojske Jugoslavije (NOVJ). Ustavotvorna skupština sastala se 29. studenog 1945. na 
kojoj je službeno je ukinuta i odbačena prijašnja monarhija (Kraljevina Jugoslavija) i 
uspostavljena je Federativna Narodna Republika Jugoslavija (FNRJ).! Vlast preuzima 
Komunistička partija koja djeluje preko Narodnog fronta i čije poslove nadzire politička 
policija OZNA (Odjeljenje za zaštitu naroda) i UDBA (Uprava državne bezbjednosti).? 
Temelji komunizma leže u povijesno dijalektičkom materijalizmu (marksizmu) i 
bezboštvu koji su strogo povezani. Bit te nauke sadržana je u učenju da ne postoji 
nijedna druga stvarnost osim materije, a čovjek, biljke 1 životinje plod su njene 
evolucije. U takvoj ideji nema mjesta za ideju o Bogu. Za marksiste religija je bila 
opijum za narod te je bila glavno oruđe eksploatatora u borbi protiv potlačenih masa i 
protiv oslobađanja čovjeka. Religija je smatrana privatnom stvari pojedinca, a s 
političkim životom nema i ne može imati nikakve povezanosti. Religija i vjerske 
organizacije komunistima su predstavljale dio srušenog vladajućeg sustava koji je 
onemogućavao širenje komunističkih ideja. Zbog vjerskih razlika, koje su analogizirali 
nacionalnim razlikama, izbijali su vjerski sukobi i ratovi, te su smatrali kako jedino 
ateizam može djelovati integrativno na nacionalne razlike. Razlike su postojale i u 
socijalnom nauku. Za kršćanstvo ne postoji istinit i zdrav socijalni nauk koji se ne 
temelji na poštivanju dostojanstva ljudske osobe dok komunizam guši pravo čovjeka na 
slobodu, a za kršćanstvo je sloboda osnova moralnog djelovanja. Pojedinac prema 
društvu nema prirodno pravo ljudske osobe jer je osoba u komunizmu samo neznatni 
kotačić sustava.“ Kršćanski nauk prihvaća privatno vlasništvo kao krunu slobodne 
ljudske ličnosti, ali ne u sebičnom i materijalističkom smislu, a komunizam privatno 


vlasništvo negira i uništava. Društvo za kršćanstvo predstavlja skup inteligentnih bića, 





! Hrvoje, MATKOVIĆ, Povijest Jugoslavije-hrvatski pogled, Zagreb, 1998., str. 279-280. 

? Miroslav, AKMADŽA, Katolička crkva u komunističkoj Jugoslaviji 1945.-1980., Zagreb-Slavonski 
Brod, 2013., str. 14. 

Autor nepoznat, ,,Crkveno učiteljstvo o komunizmu“, u: Novi život, Rim, 1964., br. 1., str. 220-221. 


osoba, te mu je bitan čimbenik duhovna komponenta premda gospodarski čimbenici 
igraju određenu ulogu u oblikovanju društva, ali nisu jedini niti isključivi. Naprotiv, za 
komunizam je društvo kolektiv bez ikakvog autoriteta osim onog koji proizlazi iz 
gospodarskog razloga te zbog toga kolektivni komunizam priznaje si pravo da natjera 
pojedinca na kolektivni rad čak i kad je protivno volji pojedinca. 

Drugim riječima komunizam u totalitarnoj državi ima za podlogu diktaturu proletarijata, 
tj. potpunu i neograničenu vlast u rukama male skupine besavjesnih ljudi koji 
dominiraju partijom i preko nje državnim aparatom. Svi navedeni katolički stavovi 1 
razlike temeljeni su na enciklici ,,Divini Redemptoris“ pape Pija XI. od 19. ožujka 
1937. koji je iskazao osudu komunizma te zabranio da mu potporu iskažu oni koji su 
pozvani braniti kršćanstvo.“ 

Osim temeljnih razlika između komunizma i religije, negativan stav prema svim 
vjerskim zajednicama, a osobito prema Katoličkoj crkvi, razvio se zbog njene navodne 
negativne uloge u vrijeme Drugog svjetskog rata. Postojala je stalna tendencija da se 
Katoličku crkvu, zajedno s nadbiskupom Alojzijem Stepincem, osudi za ustaško 
djelovanje i podržavanje ustaške politike. Osim zbog navedenih optužbi, Crkva je do 
pada komunizma bila i ostala jedina oporba komunističkoj vlasti, što je predstavljalo 
težak teret komunistima, koji ne prihvaćaju nikakvu drugu političku opciju niti 
postojanje drugačijeg mišljenja od onog koje oni zastupaju. Komunistička partija djeluje 
autoritarno te na svaki autoritet izvan partije djeluje destruktivno, a deklarirane vjernike 
i Crkvu potiskuje izvan javnog života te njihovo djelovanje i organizaciju stalno drži 
pod nadzorom. S druge strane, iako su komunisti provodili teror nad Crkvom, morali su 
biti u stalnom oprezu jer je Katolička crkva u narodu imala veliku ulogu i utjecaj. 
Crkveni su krugovi smatrali da je glavni razlog napetih odnosa bio u tome što je Josip 
Broz Tito zahtijevao da Crkva bude narodna i nezavisna od Vatikana kao što je to bila 
Srpska pravoslavna crkva. Negativan stav Crkve prema komunističkoj vlasti ležao je i u 
činjenici da je za vrijeme Drugog svjetskog rata ubijeno mnogo svećenika. Egzaktan 
broj ubijenih svećenika ne može se znati jer se u literaturi iznose različiti podaci. 
Naime, u pojedinim izračunima o ubijenim svećenicima pribrojeni su nestali svećenici, 


zatim oni koji su umrli u logoru te oni koji su umrli neposredno nakon rata. Međutim, 


“ Autor nepoznat, ,,Crkveno učiteljstvo o komunizmu“ u: Novi Život, Rim, 1962., br. 5-6., str. 222-223. 


najčešći podatak o broju ubijenih do kraja rata iznosi oko 390 svećenika.“ Svećenici su 
najčešće smaknuti bez suđenja, a vrlo rijetko nakon sudskih presuda. Ubojicama 
svećenika ili nije suđeno ili su osuđeni formalno no ubrzo bi bili pušteni na slobodu.$ 
Još 1943. Stepinac je poslao okružnicu svećenstvu u kojoj zahtijeva da se Crkva bori 
protiv komunizma koji prijeti kršćanstvu i pozitivnim vrednotama čovječanstva. U 
svojoj propovijedi 18. ožujka 1945. osuđuje komunizam, zalaže se za obranu slobode 
Crkve i zauzima se za hrvatski narod koji ima pravo na vlastitu državu. Takav stav 
protumačen je kao podrška Katoličke crkve ustaškom režimu te je bio povod za 
nadbiskupovo prvo uhićenje.“ 

Tito je 2. lipnja 1945. pozvao predstavnike Zagrebačke nadbiskupije na razgovor 
u kojem su obje strane izlagale svoje stavove i zahtjeve. Tito se zalagao da Katolička 
crkva bude državna i da se odvoji od Rima što svećenici nisu mogli prihvatiti. Iako se o 
Stepincu nije govorilo, svećenici su iskazali nadu da će nadbiskup uskoro biti pušten što 
je 1 učinjeno dan nakon razgovora. Uslijedio je susret Stepinca 1 Tita prilikom kojeg 
Tito ponovno izlaže svoje zahtjeve koje je objasnio svećenicima. Iako Stepinac ne 
popušta, ostavlja mogućnost da se pronađe način kojim bi se teškoće mogle prebroditi. 
Nakon razgovora koji nisu donijeli nikakve rezultate uslijedilo je ,,Pastirsko pismo 
biskupa Jugoslavije“ koje je pročitano svim vjernicima po župama, a izdano je 20. rujna 
1945. U pismu biskupi govore o mnogim problemima koje je Crkva proživljavala 
dolaskom komunista na vlast te su iznijeli teške optužbe na račun vlasti. Iskazano je da 
je vlast za vrijeme i neposredno nakon rata ubila ili zatvorila 501 svećenika (od toga su 
243 mrtva, 169 u zatvorima, 89 nestalih). Sudski su procesi montirani i svećenici se 
nemaju pravo braniti pomoću svjedoka i odvjetnika. Zatvorene su katoličke tiskare, 
zabranjen je vjeronauk u školama, vojska je zauzela sjemeništa, oduzima se crkvena 
imovina iako je vlast obećala da će se poštivati privatno vlasništvo te je zabranjeno 
svako udruživanje i karitativni rad vjernika.* Pismo je od strane državno-partijskog vrha 
pročitano kao političko opravdanje Nezavisne Države Hrvatske (NDH), obrana 


naslijeđenih materijalnih dobara i obrana stare svjetovne uloge Crkve u društvu, s ciljem 





5M. AKMADŽA, Katolička crkva u komunističkoj Jugoslaviji 1945.-1980., str. 17. 

5 Isto, str. 15-22. 

"M. AKMADŽA, Komunistički režim i Katolička crkva 1945.-1966., Rijeka, 2004., str. 6-7. 
* Zdenko, RADELIĆ, Hrvatska u Jugoslaviji 1945.-1991., Zagreb, 2006. str. 106. 


rušenja novog poretka. Na to je pismo režim odgovorio još većim pritiskom na 
Katoličku crkvu. 

Državne vlasti trudile su se na sve načine kroz medije provlačiti sliku o Stepincu 
kao zločincu, a o Katoličkoj crkvi kao fašističkoj suradnici i neprijateljici naroda i 
države. Pripreme za sudski postupak bile su dugotrajne i opsežne, ali se postupak nije 
pokretao jer se čekalo da Tito donese konačnu odluku. Tito se prvo konzultirao s 
glavnim tužiteljem Jakovom Blaževićem, iznijevši mu glavne političke i druge temelje 
po kojima se ima provesti krivični postupak. Jedan od mogućih razloga zašto je Tito 
donio odluku o suđenju Stepincu jest i činjenica da je osuđen i pogubljen četnički vođa 
Draža Mihailović pa je bilo potrebno uspostaviti ravnotežu kako se ne bi izazvao revolt 
Srba. Stepinac je uhićen 18. rujna 1946. Deset dana kasnije počelo je suđenje, a nakon 
iznošenja optužbi, saslušanja svjedoka te iznošenja obrane konačna presuda donesena je 
11. listopada 1946., prema kojoj se nadbiskup Stepinac osuđuje na 16 godina zatvora, s 


prisilnim radom i gubitkom građanskih i političkih prava u trajanju od 5 godina? 


2.2. AGRARNA REFORMA 


Agrarna reforma bila je veliki revolucionarni preokret nove vlasti. Parola 
»zemlja seljacima“ bila je glavni motiv provedbe te reforme. Zakon o agrarnoj reformi i 
kolonizaciji donesen je 23. kolovoza 1945. na saveznoj razini, a 24. studenoga iste 
godine na području Federalne Države Hrvatske. Kako je Katolička crkva bila veliki 
zemljoposjednik, taj je zakon doživjela kao ponovni napad, jer je bila prva na meti kojoj 
će vlast oduzeti posjede. Zakon se zasnivao na dvama osnovnim načelima; da zemlja 
pripada onima koji je obrađuju te da dodijeljeno zemljište prelazi u privatno vlasništvo 
onih koji ga dobivaju. Oduzimali su sve veleposjede, tj. posjede veće od 45 ha ili od 25 
do 35 ha obradive zemlje. Zakon je drugačije vrijedio za crkvene posjede. Njima se 
oduzimalo već od 10 ha, a ukoliko se radilo o povijesnim znamenitostima onda više od 
30 ha obradive zemlje i 30 ha šuma. Problemi su nastali i oko toga što je Crkva, kako bi 
sačuvala svoja zemljišta u određenim područjima, stvarala nove župe kako bi 


rascjepkala zemljišta i ispunila kvotu od 10 ha te tako zadržala posjede u svom 


"M. AKMADŽA, Komunistički režim i Katolička crkva 1945.-1966., str. 56-58. 


vlasništvu.!" Međutim, nakon agrarne reforme država je nametnula visoke poreze pa ih 
župe nisu mogle podmiriti. Stoga su župnici tražili odobrenje da se određeni dio 
zemljišta daje seoskim zadrugama te da one preuzmu plaćanje poreza. Tu molbu 
odobrila je Sveta Stolica, iako po crkvenom zakonu nije dopušteno davati crkvene 


posjede u zakup odnosno na korištenje. 


Zemljište crkvenih odgojno-obrazovnih ustanova bilo je posebno na meti 
komunističkih vlasti. Dok je Franjo Šeper nosio dužnost rektora Nadbiskupskog 
bogoslovnog sjemeništa u Zagrebu, podnio je molbu Ministarstvu poljoprivrede i 
šumarstva da se sjemeništu ne oduzme posjed. Naime, Zakon o agrarnoj reformi 
predviđao je da se socijalne ustanove neće uzimati u zemljišni fond, a budući da je 
sjemenište osiguravalo besplatno školovanje, smještaj i hranu svojim učenicima koji su 
zapravo dolazili iz radničkih i seljačkih obitelji 1 koji nisu imali financijskih mogućnosti 
za školovanje, Šeper je smatrao da se zakon odnosi i na taj slučaj. U protivnom, 
sjemeništu bi bio onemogućen svaki daljnji rad odnosno opskrba pitomaca. No vlast se 
oglušila na ovu molbu i prekršila zakon jer sjemeništu nije ostavljeno ni predviđenih 10 
ha obradivog zemljišta te je ostavljeno na brigu vjernicima koji su sakupljali pomoć po 
župama. Zakonom o agrarnoj reformi Zagrebačkoj je nadbiskupiji otuđeno 82% 


zemljišta. !! 


Pedesetih godina smanjivali su se porezi, a seoske zadruge prestale su postojati. 
U takvim okolnostima župe su tražile ponovno vlasništvo nad svojim posjedima koje su 
dale na korištenje. Međutim, kotarski narodni odbori tvrdili su da im je posjed darovan 
u trajno vlasništvo i, iako su župnici pokušavali u sudskim parnicama dokazivati 
suprotno, parnice su dobili samo oni župnici koji su u ugovorima naveli kako je 
zemljište dano na privremeno korištenje. Zbog velikog gubitka zemljišta i nemogućnosti 
njegova povratka, Šeper je poslao 20. svibnja 1955., predstavku predsjedniku Titu, u 
kojoj objašnjava da se nevraćanjem crkvene imovine krši Zakon o pravnom položaju 
vjerskih zajednica jer se ne poštuje sloboda djelovanja i poslovanja vjerskih zajednica. 
Predstavku sličnog sadržaja poslao je i Saveznoj komisiji za vjerska pitanja i 


predstavniku Saveznog vrhovnog suda. Niti na jednu predstavku nije dobio odgovor. 


1 Zsto, str. 31-33. 
!!1M. AKMADŽA, Franjo Šeper mudrošću protiv jednoumlja, Zagreb 2009, str. 26-28. 


Jedino je Komisija za vjerska pitanja Narodne Republike Hrvatske (NRH) zatražila da 
se pošalju konkretni slučajevi s opširnim opisom, pa je stoga Šeper od svih župnika 
zatražio da mu žurno pošalju potpune podatke o takvim slučajevima. Unatoč tome, 


nikakva rješenja po tom pitanju nisu napravljena. !? 


2.3. ZAKONI KOJI NEPOVOLJNO UTJEČU NA CRKVENO-DRŽAVNE ODNOSE 


Iako je zakonima uređen život u državi, mnogi su se zakoni kršili, tj. nisu se 
poštivali kada su se odnosili na uređenje crkveno-državnih odnosa. Pojedini su zakoni u 
svom temelju određivali diskriminacijski položaj za Crkvu, dok su ostali zakoni 
deklarativno poštivali pravo na jednakost svih pred zakonom; to nije vrijedilo i za 
Crkvu. 

Tako je ,,Zakon o braku“ bio jedan od zakona kojima se Crkva snažno protivila. 
Naime, državne vlasti donijele su odredbu da se brak smatra valjanim ako se sklopi pred 
gradskim ili mjesnim narodno-oslobodilačkim odborima, a ne samo oni brakovi koji su 
sklopljeni u crkvi kako je do tada bilo. Isto tako, rastave braka, tj. sudske parnice, neće 
se voditi pred ženidbenim crkvenim, nego pred građanskim sudom. Tome se usprotivio 
nadbiskup Stepinac 5. srpnja 1945. u okružnici koja je pročitana vjernicima. Nadbiskup 
inzistira da se katolički brak smatra valjanim ako je isključivo sklopljen u Katoličkoj 
crkvi pred svećenikom tj. dušobrižnikom, a da se sudske parnice za katoličke brakove 
obavljaju pred crkvenim sudom. Ukoliko je jedna od osoba prethodno bila u crkvenom 
braku 1 zatražila rastavu od građanskih odbora, iako je dobila rastavu na građanskom 
sudu, nije dobila rastavu 1 od Crkve te ne može sklopiti još jedan, novi brak pred 
građanskim sudom jer se taj brak za Crkvu smatra nevaljanim, a takva veza zapravo je 
samo priležništvo ili konkubinat, što je težak grijeh. Dakako, crkveni sud po pitanju 
rastava braka ne izriče rastave, nego proglašava brak nevaljanim ako za to postoje čvrsti 
i jaki dokazi ili daje rastavu od stola 1 postelje, no u posljednjem slučaju ne odobrava 
ponovno sklapanje ženidbe. Vlast nije reagirala na ta stajališta nego je čvrsto ostala kod 
svoje odluke te je po ,,Zakonu o braku“ donesena odluka da se svaki brak prije 


sklapanja vjerskog braka mora sklopiti pred građanskim vlastima te se sudski procesi 


12 Tsto, str. 39-42. 


vezani uz brak vode pred civilnim sudovima. Time je država ulazila u uređivanje 
odnosa unutar Crkve, a Crkva je poštivala takvo uređenje, ali ga nije istinski 


prihvatila. !3 


»Zakon o matičnim knjigama“ jedan je od primjera zakona koji su u temelju 
diskriminirali prava Katoličke crkve. Zakon je donesen 1. travnja 1945., a prema njemu 
sve su crkvene matične knjige morale biti predane mjesnim ili gradskim odborima 
odnosno, predane na uvid i na prepisivanje ako državni matičar to zahtijeva. Taj se 
zakon različito tumačio te su crkvene vlasti obavještavale nadležne vlasti da su u 
pojedinim župama crkvene matične knjige jednostavno oduzimane, a da zakon traži da 
se daju samo na uvid ili na prepisivanje. U skladu s tim 1949. izdan je novi Zakon o 
izmjenama i dopunama Zakona o državnim matičnim knjigama kojim se određuje 
novčana kazna ili kažnjavanje popravnim radom ukoliko netko od vjerskih predstavnika 
izvrši nove upise u matične knjige. Sprovodi ili krštenja djece ne smiju se obavljati 
ukoliko prije toga nisu uneseni podaci o umrlom ili rođenom u državne matične knjige. 
Problemi nisu ostali samo na tome, jer su oduzimane i starije knjige od 1850., te knjige 
koje nemaju veze sa zakonom, kao što su knjige o stanju duša i ostala crkvena arhivska 
građa. Na primjeru Šibenske biskupije vidljiv je način na koji su knjige oduzete nasilno 
i bez prethodnog obavještenja nadležne crkvene vlasti, a ponekim župnicima 
provaljivalo se u stanove kako bi se na silu oduzele matične knjige. U nekim se pak 
župama prilikom oduzimanja knjiga pokazao nalog prema kojem vlasti imaju pravo na 
postupak, no u nekim se župama to radilo i bez naloga. O tim problemima i represivnim 
postupcima Biskupski ordinarijat u Šibeniku šalje predstavku Predsjedništvu savezne 
skupštine, a zatim to isto šalju biskupi Kvirin Klement Bonefačić 1 Dragutin Nežić 
Komisiji za vjerske poslove NRH. Zbog navedenih problema i prosvjeda biskupa vlast 
je odlučila umiriti postupke te se sljedećih godina i dalje nastavilo s oduzimanjem 
knjiga, ali u puno manjoj mjeri, odnosno odlučili su vratiti one knjige koje su isključivo 
crkvenog karaktera. U skladu s tim crkvene su vlasti počele pisati zahtjeve o povratu 
matičnih knjiga što je vlast vrlo sporo rješavala i odugovlačila. Međutim, mjesni odbori, 


kako bi dokazali svoju lojalnost i odanost državnoj vlasti, nisu poštivali odredbu, nego 


13 M. AKMADŽA, Katolička crkva u komunističkoj Hrvatskoj 1945.-1980., str. 54-56. 


su nastavili u istom tonu.!* Iako se nigdje posebno ne spominje iz kojih je razloga 
donesen takav zakon, vrlo se lako može zaključiti da državnim vlastima nije bilo samo 
do toga da zadrže kod sebe vrijednost tih arhivskih materijala ili pak da onemoguće 
Crkvi svaku administrativnu djelatnost, već i zbog lakše kontrole građana, jer su im 
upravo te matice dale uvid o broju pripadnika Katoličke crkve pa i njihova osobna 
imena i podatke. Zanimljiv je podatak da su matične knjige Srpske pravoslavne crkve 
bile prepisivane!*, a ne oduzimane, dok to za Katoličku crkvu nije bilo moguće, pod 
izlikom da je prepisivanje preopširan i dugoročan posao, a iz toga se može zaključiti da 


ipak nisu svi bili pred zakonom jednaki kako se to često naglašavalo. 


Ustavom FNRJ iz 1946. regulirana je sloboda u vjerskim poslovima i 
sudjelovanje u vjerskim obredima. Najvažnija ustavna odredba u pogledu daljnjih 
crkveno-državnih odnosa bila je ona o odvajanju Crkve od države i Crkve od škole. Svi 
su građani bili jednaki pred zakonom bez obzira na nacionalnost, spol i vjeru. Zbog 
nametanja ateističkog svjetonazora 1 zbog diskriminirajućih poteza vlasti prema Crkvi, 
crkvena vlast inzistirala je na održavanju pozitivnog duha 1 iskazivanju vjerskih 
osjećaja. Time je htjela dati duhovnu snagu vjernicima koji su proživljavali različite 
teškoće u komunističkom režimu. Procesije i hodočašća bili su upravo takvi obredi 
kojima bi crkvene vlasti jačale klonuli duh svojih vjernika, no osim toga takvi su 
događaji stvar višestoljetne tradicije i običaja hrvatskog naroda koji su se odvijali o 
blagdanima 1 svetkovinama Katoličke crkve. Kako bi spriječili takve crkveno-društvene 
događaje vlast je ,,Zakonom o udruženjima, skupovima i drugim javnim događajima“ iz 
1945. regulirala da se vjerski kongresi i hodočašća moraju prijaviti nadležnom odsjeku 
unutrašnjih poslova pri Narodnom odboru.!* Iako je crkvena vlast poštivala tu odluku i 
prijavljivala hodočašća, lokalne vlasti radile su probleme i oko procesija za katoličke 
blagdane koje nije ni bilo potrebno prijavljivati. Ukoliko nije bila u mogućnosti 
spriječiti održavanje procesija, lokalna bi vlast organizirala omladinu koja bi oko 
svetišta ili pred crkvom uznemiravala vjernike pjevajući i plešući kolo što bi vrijeđalo 


religiozne osjećaje vjernika. Premda je zakonom bilo zabranjeno iskazivanje mržnje i 





4 M. AKMADŽA, Katolička crkva u komunističkoj Jugoslaviji 1945.-1980., str. 56-59. 

15 Tsto, str. 58. 

16 Slađana, JOSIPOVIĆ BATOREK, ,,Vjerske procesije i hodočašća u Đakovačkoj ili Bosanskoj i 
Srijemskoj biskupiji u svjetlu crkveno-državnih odnosa od 1945. do 1960. godine“, u: Povijesni zbornik, 
br. 5, srpanj 2013, str. 3. 


10 


netolerantnosti prema vjeri, narodna milicija nije reagirala niti pokušavala riješiti 


određene incidente.!7 


2.4. VJERSKI TISAK 


Komunističke vlasti htjele su ugušiti svaki pokušaj kritičkog razmišljanja i nisu 
podnosile neistomišljenike, o čemu svjedoči i činjenica da su mnoge crkvene tiskare 
bile otuđene, a katolički tisak zabranjen. Na sjednici Politbiroa Centralnog komiteta 
Saveza komunista Hrvatske (CK SKH) 27. prosinca 1946. predsjednik vlade Vladimir 
Bakarić izjavio je da vjerski tisak treba uništiti, pošto Agitprop!* ne može nadzirati 
vjerske novine onda treba spriječiti izdavanje.!? Tjednik ,,Gore srca“ imao je nakladu od 
40 000 primjeraka u izdavaštvu Hrvatskog književnog društva Sv. Ćirila i Metoda u 
Zagrebu. Prve zabrane započinju 1949. kada su vlasti počele smanjivati količinu papira 
predviđenu za tjednik. Vlasti su smatrale da taj tjednik želi ubiti elan radnih masa u 
izgradnji svoje zemlje, a pojedini tekstovi šire lažne i alarmantne vijesti koje ugrožavaju 


državne i javne interese.?“ 


2.5. VJERONAUK U ŠKOLAMA 


Zaoštravanje crkveno-državnih odnosa i jačanje represije prema Katoličkoj crkvi 
odrazilo se i na položaj vjerske nastave u državnim školama. Iako se u prvim godinama 
uspostave vlasti dopuštao vjeronauk u pučkim školama kao izborni predmet, s 
vremenom se potpuno izbacio iz svih razina školovanja. Kako su se zaoštravali 
crkveno-državni odnosi na drugim razinama, tako se i odnos prema vjeronauku 
zaoštravao do potpunog ukinuća. Tijekom školske godine 1945./46. Ministarstvo 
prosvjete donijelo je odluku da vjeronauk u školi ne može nitko držati bez odobrenja 
ministarstva. Ubrzo je izdan naputak da se za predavanja traži dozvola od kotarskih 


narodnih odbora. Pojedini svećenici nisu je dobivali na vrijeme, pojedini nisu dobili 





17 S. JOSIPOVIĆ BATOREK, Zsto, str. 11-12. 

8 AGITPROP (rus., od agit[acija] i prop[aganda]), odjel za agitaciju i propagandu u socijalističkim 
zemljama i njegova djelatnost. U prenesenom značenju, agresivna politička promidžba. (Prema: Hrvatska 
enciklopedija, 2009., str. 66) 

"M. AKMADŽA, Katolička crkva u komunističkoj Jugoslaviji 1945.-1980., str. 101-102. 

2 Isto, str. 102-103. 

suglasnost zbog političke nepodobnosti, a za pojedine svećenike nikad se nije naveo 
razlog nesuglasnosti. Kako su kasnila odobrenja te se vjeronauk u školi nije mogao 
započeti, svećenici su, po uputama biskupa, održavali nastavu u crkvama. U školama je 
ukinuta molitva, poskidani su križevi i ukinuta je školska misa. Lokalne vlasti nisu 
dopuštale i ometale su održavanje vjeronauka u crkvama, jer je do 1948. zakonom bilo 
dopušteno održavanje vjeronauka samo u školama kako bi se mogla vršiti kontrola nad 
radom. Stanje se sve više pogoršavalo te su katolički biskupi s područja NR Hrvatske 
poslali 19. studenog 1951. predstavku Ministarstvu unutrašnjih poslova u kojoj su tražili 
zaštitu slobodnog naučavanja vjeronauka u crkvama. Režim je konačno, početkom 
1952., na sastanku članova Sekretarijata Centralnog komiteta Komunističke partije 
Jugoslavije (CK KPJ), članova Politbiroa CK KP Slovenije 1 Hrvatske donio odluku da 
se krene u napad na Katoličku crkvu i da se u potpunosti izbaci vjeronauk iz škola. Tito 
je smatrao da se mora oštro primjenjivati načelo odvojenosti Crkve od države te je u 
skladu s tim 31. siječnja 1952. izdana uputa ministra za prosvjetu NR Hrvatske kojom 


se zabranjuje predavanje vjeronauka u školama.?! 


2.6. ULOGA STALEŠKIH UDRUŽENJA KATOLIČKIH SVEĆENIKA 


Kako bi unutar Crkve potkopala jedinstvo među svećenicima i vjernicima te 
tako, u konačnici, i jedinstvo s Rimom, jugoslavenska vlast osnovala je staleška 
svećenička udruženja uz pomoć vlasti lojalnih svećenika, te se nije libila učlaniti 
svećenike protiv njihove volje različitim represivnim metodama. Osnivanje udruženja 
započelo je u krajevima u kojima su crkvena hijerarhija 1 svećenstvo bili skloniji 
vlastima pa su tako prva udruženja nastala na području Istre, Slovenije i Bosne i 
Hercegovine. Veliku ulogu u osnivanju udruženja imale su Komisije za vjerske poslove, 
a za područje NR Hrvatske predsjednik komisije mons. Svetozar Rittig.?? 

Na poticaj Bože Milanovića? prvo staleško udruženje svećenika osnovano je u 


Istri 16. rujna 1948. pod nazivom ,,Društvo svećenika sv. Čirila i Metoda“ (CMD) u 





2\ M. AKMADŽA, Katolička crkva i komunistički režim 1945.-1966., str. 92-95; Z. RADELIĆ, Hrvatska 
u Jugoslaviji 1945. - 1991., str. 112-115. 

2" M. AKMADŽA, Franjo Šeper mudrošću protiv jednoumlja, str. 16 

23 Božo Milanović istarski je svećenik koji je ujedno bio i povjerenik Komisije za vjerske poslove za 
Istru. Mons. Svetozar Ritig zalagao se da Božo Milanović postane apostolski administrator za Istru. Prije 
Drugog svjetskog rata poznat je po svom djelovanju kojim je promicao prava netalijanskog stanovništva u 

Pazinu. Zbog svog programa koji uvelike poštuje crkvenu hijerarhiju, a 1 zbog 
specifičnosti prostora na kojem se osnovalo udruženje, crkvena ga je hijerarhija 
tolerirala. U to udruženje smjeli su se učlaniti samo svećenici te biskupije jer je svako 
udruženje na području drugih biskupija moralo imati odobrenje od biskupa, što je 
istarsko udruženje imalo. U Sloveniji je udruženje osnovano u srpnju 1949., a svećenici 
su se masovno učlanjivali. Što se tiče BiH, ondje je udruženje imalo posebno veliki broj 
svećenika, a nosilo je naziv ,,Dobri pastir“. Osnovano je u Sarajevu 25. 1 26. siječnja 
1950. Glavnu riječ u tom udruženju imali su bosanski franjevci, kojih je bilo u većini, 
za razliku od hercegovačkih kojih je bilo u bitno manjem broju.** U udruženju 
katoličkih svećenika u FNRJ 1955. bilo je 27% svih svećenika, ali od hrvatskih 
svećenika udruženju je pristupilo samo 10%. 

Komunistički je režim svim sredstvima podupirao udruženja. Obećavao je 
socijalno osiguranje, mirovine i druge privilegije onim svećenicima koji se učlane. 
Biskupi Jugoslavije odlučili su u rujnu 1952. održati Biskupsku konferenciju 
Jugoslavije na kojoj bi raspravljali o staleškim udruženjima svećenika. Kako bi se 
ispravno postavili prema udruženjima, biskupi su zatražili savjet od Vatikana. Vatikan 
je odgovor poslao preko nuncijature beogradskom nadbiskupu Josipu Ujčiću, 
izražavajući uvjerenje kako će se biskupi uspješno oduprijeti teškoj prijetnji koju 
predstavljaju staleška udruženja. Dana 26. rujna 1952. biskupi su poslali predstavku 
Predsjedništvu vlade FNRJ i predsjedniku Titu, gdje se izriče kako udruženja nemaju 
smisla jer nemaju svojstva ispuniti zadaću koju su si postavila te da su ona pod snažnim 
utjecajem političke stranke. Biskupi su naglasili kako udruženje može biti prihvaćeno 
jedino ako se pravila postave po crkvenom pravu i da se udruženje stavi pod nadzor 
Biskupske konferencije Jugoslavije. Zatim jednoglasno izjavljuju ,,Non  licet“ 
(zabranjuje se) osnivanje udruženja i osuđuje se sudjelovanje svećenika u 
udruženjima.?* Iako su jednoglasno izrekli zabranu, biskupi su različito postupali prema 
Udruženjima u svojim biskupijama. Jedni su svećenicima izricali sankcije, a drugi su se 


samo indirektno borili i kažnjavali samo one svećenike koji su već imali neke druge 





Istri posebno hrvatske i slovenske inteligencije. Bio je vrlo blizak državnim vlastima te je kao takav uspio 
izboriti Crkvi neke povlastice. (M. AKMADZA, Katolička crkva i komunistički režim 1945.-1966., str. 
27, 28, 80). 

2 M. AKMADŽA, ,,Uzroci prekida diplomatskih odnosa između Vatikana i Jugoslavije 1952. godine“. 
u: Croatica Christiana Periodica br. 52, prosinac, 2003, str. 184-185. 

25 M. AKMADŽA, Franjo Šeper mudrošću protiv jednoumlja, str. 16. 

prekršaje. Takvu indirektnu borbu komunisti su nazivali ,,tolerancijom“ 1 koristili je u 
borbi protiv episkopata. Zbog nejednakosti u postupanju od 12. do 14. listopada 1954. 
zasjedao je Poslovni odbor Biskupske konferencije u Zagrebu, tom je prigodom 
šibenski biskup Ćiril Banić prozvao postupanje Zagrebačke nadbiskupije prema CMD- 
u. Naime, Banić smatra da biskupi nose određenu težinu krivnje što nisu u praksi strogo 
sankcionirali svećenike koji se priključuju Udruženju, na što je Josip Lach, pomoćni 
biskup zagrebački, uskočio rekavši da kad bi suspendirali sve svećenike i kad bi potom 
svećenici uskratili poslušnost, nastala bi shizma. No Banić odgovara da su se u 
Zagrebačkoj nadbiskupiji odmah suspendirali 6-7 svećenika koji su se uključili, ostali 
svećenici bi se sami povukli i ne bi se dalje uključivali, kao što je to pokazao primjer 
Splitske i Zadarske biskupije. Fabijan Veraja, svjedok događaja, smatra da su biskupi 
bili dosljedni i jedinstveni u postupku prema CMD-u, Crkva bi bila jača u pregovorima 


s režimom 25 


2.7. PREKID DIPLOMATSKIH ODNOSA IZMEĐU VATIKANA I JUGOSLAVIJE 


Negativno stajalište Crkve prema staleškim svećeničkim udruženjima bio je 
povod Jugoslaviji da počinje raditi na prekidu diplomatskih odnosa s Vatikanom. S 
druge strane, Jugoslavija je krivila Vatikan što se nepovoljno riješilo pitanje Julijske 
krajine i grada Trsta, te je smatrala kako se Vatikan previše upliće u njihove unutarnje 
poslove te da ruši ugled države u svijetu. Vatikan pak nije bio zadovoljan situacijom 
oko nadbiskupa Stepinca, tražio je da se provede amnestija za svećenike 1 da se riješi 
pitanje vjeronauka u školama i crkvama te da se daje veća sloboda katoličkog tiska.? 
Dvojica slovenskih biskupa, Anton Vovk i Maksimilijan Držečnik, za vrijeme gore 
spomenute biskupske konferencije pravili su bilješke koje nisu uništili. Te bilješke 
pronašla je tajna policija pa se tako saznalo da iza odluke o staleškim svećeničkim 
udruženjima stoji Vatikan. To saznanje bilo je povod jugoslavenskoj vladi da prekine 
diplomatske odnose s Vatikanom. Vlada je uputila notu Vatikanu zbog uplitanja u 
unutarnje poslove FNRJ dajući do znanja kako su otkrili da iza odluke ,,Non licet“ stoji 


Vatikan. 


26 Fabijan, VERAJA, Putovima providnosti, str. 160-161, 166. 
2" M. AKMADŽA, Katolička Crkva i komunistički režim 1945.-1966., str. 114. 

Vlada je poslala pismo Svetoj Stolici 1. studenog 1952., u kojem prosvjeduje 
zbog uplitanja Svete Stolice u unutarnje poslove FNRJ te da takvo ponašanje može 
proizvesti pogoršanje odnosa s Jugoslavijom. Dok je vlada čekala odgovor iz Vatikana, 
29. studenog 1952. Radio Vatikan objavio je popis novoimenovanih kardinala, među 
kojima se nalazilo ime zagrebačkog nadbiskupa Stepinca. Taj je čin bio veliki udarac 
Jugoslaviji. Vatikan se obraća pismom Jugoslaviji 15. prosinca 1952., u kojem se osvrće 
na probleme na koje je ukazivao 1 ranije, ističući kako ne može doći do normalizacije 
odnosa ako se ne udovolji zahtjevima. Jugoslavija je vratila Vatikanu to pismo 
neotvoreno obrazlažući, da ni ne može biti otvoreno jer su prekinuti diplomatski odnosi. 
Dana, 17. prosinca 1952. uručeno je prosvjedno pismo FNRJ, u kojem vlada izjavljuje 
kako se prekidaju odnosi s Vatikanom.?? 

Tijekom pedesetih godina država je promijenila taktiku prema Katoličkoj crkvi. 
Zakonom o pravnom položaju vjerskih zajednica“ iz 1953. vlasti su detaljnije uredile 
odnose između države i vjerskih zajednica, kako bi se regulirale neke pravne nejasnoće i 
kako bi se pravna regulativa po pitanju vjerskih zajednica našla u jednom zakonu, no ništa 
se bitno nije promijenilo. Zakonom je zajamčena sloboda vjeroispovijesti, sloboda u 
vršenju vjerskih poslova i obreda, omogućeno je izdavanje i distribuiranje vjerskog tiska. 
Ipak vjeronauk se smio održavati samo u crkvenim prostorijama, a škole su bile 
dozvoljene samo za odgoj svećeničkih kandidata.?? 

Do smrti kardinala Alojzija Stepinca 1960. nije bilo značajnih sukoba niti pokušaja 
sređivanja crkveno-državnih odnosa. Državne su vlasti uvidjele da represivnim metodama 
prema Crkvi postižu samo suprotni učinak. Ruši im se ugled u međunarodnim odnosima, a 
i ugled Crkve zbog tih metoda jača u narodu.?“ Kako bi zaustavio taj učinak koji vlast 
postiže, Tito je na svečanosti u Rumi 1953. pozvao na prekidanje fizičkih obračuna sa 
svećenicima. Potpredsjednik vlade Edvard Kardelj, na IV. kongresu Narodne fronte 
Jugoslavije u Beogradu 23. veljače 1953., rekao je da cilj borbe protiv političkog 
zloupotrebljavanja vjerskih osjećaja nije uništenje crkve ili vjere, nego da se traži put i 


način kojim će se Katolička crkva pomiriti sa stanjem u Jugoslaviji.?! 





2“ M. AKMADŽA, ,,Uzroci prekida diplomatskih odnosa između Vatikana i Jugoslavije 1952. godine“, u: 
Croatica Christiana Periodica 52 (2003), str. 191-196. 

? M. AKMADŽA, Crkva i država, Dopisivanje i razgovori između predstavnika Katoličke crkve i 
komunističke državne vlasti u Jugoslaviji, Svezak II, Slavonski Brod, 2010., str. 22. 

% M. AKMADŽA, Katolička crkva u komunističkoj Jugoslaviji 1945.-1980., str. 164-165. 

31 Tsto, str. 164. 

Taktika je zapravo promijenjena u svrhu slabljenja moći Katoličke crkve, a ne 
kako bi se našli načini za normalizaciju odnosa. Tih je godina kardinal Stepinac još u 
kućnom pritvoru pa je zbog nemogućnosti djelovanja papa Pio XII. 22. srpnja 1954. 
imenovao Franju Šepera nadbiskupom-koadjutorom s pravima  rezidencijalnog 


biskupa.?? 


32 Isto, str. 168. 

3. ŽIVOTOPIS FRANJE ŠEPERA 


Franjo Šeper rođen je u Osijeku 2. listopada 1905., u radničkoj krojačkoj obitelji 
Vjekoslava i Marije Šeper, kao prvo od četvero djece. Početkom 1910. obitelj se seli u 
Zagreb, a Franjo Šeper pohađa pučku školu na Kaptolu. Maturirao je na donjogradskoj 
zagrebačkoj gimnaziji 1924. godine. Kao mladić sudjeluje u pokretima katoličke mladeži 
te postaje i članom Marijine kongregacije. Sudjelujući u pokretima i družeći se s dr. 
Ivanom Merzom intenzivno razmišlja o svećeničkom pozivu. Unatoč neslaganju njegovih 
roditelja, Šeper upisuje Bogoslovni fakultet u Zagrebu, a već za vrijeme prvog semestra 
zagrebački nadbiskup Antun Bauer šalje ga na studij u Rim. Na Papinskom sveučilištu 
Gregoriana doktorirao je filozofiju 1927., a četiri godine kasnije postaje i doktor teologije. 
U crkvi Germansko-ugarskog zavoda u Rimu prima sakrament Svetoga reda 26. listopada 
1930. zajedno s Alojzijem Stepincem, a mladu misu imao je na blagdan Svih Svetih iste 
godine na grobu Sv. Pavla u Rimu. 

U srpnju 1931. vraća se u Zagreb, gdje radi kao profesor religije u zagrebačkoj I. 
ženskoj realnoj gimnaziji. Nadbiskup Bauer 1934. dobiva kao pomoćnika Stepinca, koji je 
imenovan nadbiskupom koadjutorom s pravom nasljedstva, a Šepera Bauer imenuje 
nadbiskupskim tajnikom. Šeper tu službu obavlja do 1941., kada ga nadbiskup Stepinac 
imenuje rektorom Nadbiskupskog bogoslovnog sjemeništa. Sjemeništem upravlja deset 
godina, a 1951., pod pritiskom komunističkih vlasti, napušta tu službu te preuzima mjesto 
župnika u Trnju u župi Krista Kralja. 

U međuvremenu, točnije 1946. komunističke vlasti zatvorile su i osudile Stepinca te 
je Sveta Stolica na njegov prijedlog odlučila imenovati Šepera naslovnim nadbiskupom 
filipopolskim u Traciji (Plovdiv u Bugarskoj), u svojstvu koadjutora zagrebačkoga s 
pravima rezidencijalnog biskupa za vrijeme dok je Stepinac u kućnom pritvoru u Krašiću, 
spriječen u obavljanju biskupske dužnosti. Biskupsku konsekraciju primio je od 
beogradskog nadbiskupa Ujčića u zagrebačkoj katedrali 21. rujna 1954., a sukonsekratori 
bili su pomoćni zagrebački biskupi Franjo Salis-Seewis i Josip Lach. Zbog teškog 
zdravstvenog stanja kardinala Stepinca, Sveta konzistorijalna kongregacija 24. ožujka 
1958. dala je dekret Šeperu kojim postaje apostolski administrator Zagrebačke 
nadbiskupije, dok će u službu pristupiti čim nadbiskupska stolica bude ispražnjena. Kada 


je kardinal Stepinac preminuo 1960., Šeper je tu dužnost i službeno preuzeo. U ožujku 

1960. papa Ivan XXIII. imenovao ga je zagrebačkim nadbiskupom metropolitom te iste 
godine preuzima i mjesto predsjednika Biskupske konferencije Jugoslavije. 

Šeper se posebno zauzima za liturgijsku obnovu zbog čega je izabran od biskupa za 
predsjednika Interdijecezanskog liturgijskog odbora. Snažno je podupirao katolički tisak, 
osnivajući dvotjedne katoličke novine ,,Glas koncila“ 1963., mjesečnik ,,Mali koncil“ 
1966. i ,,Kršćansku sadašnjost“ 1968. godine. Aktivno je sudjelovao u pripremama za 
Drugi vatikanski koncil na kojem se zalagao za ponovnu uspostavu đakonata, za uvođenje 
narodnog jezika u liturgiju i pričešćivanja pod obje prilike u posebnim prigodama. 
Zauzimao se za vjersku slobodu, za apostolat laika, za pravo na imigraciju i emigraciju. 
Zbog tih zapaženih nastupa i odlučnog djelovanja, papa Pavao VI. imenovao ga je 
kardinalom 22. veljače 1965., a tri godine kasnije imenovan je predstojnikom vatikanskog 
Zbora za nauk vjere. Za vrijeme njegova nadbiskupovanja bit će ponovno uspostavljeni 
diplomatski odnosi između Socijalističke Federativne Republike Jugoslavije (SFRJ) i 
Svete Stolice. Dužnost predstojnika vatikanskog Zbora za nauk vjere obavljao je do 25. 
studenoga 1981., tj. do uoči svoje smrti 30. prosinca 1981. Na tom mjestu naslijedio ga je 
Joseph Ratzinger, budući papa Benedikt XVI. Šeper je jedini Hrvat koji je tako visoko bio 


rangiran u upravi Katoličke crkve. Pokopan je u zagrebačkoj katedrali 5. siječnja 1982. 5? 





M. AKMADŽA, Franjo Šeper mudrošću protiv jednoumlja, str. 21-23.; Đuro PUKEC-Vladimir 
STANKOVIĆ (prir.) Šeper - građa za životopis, 1., Zagreb, 1982., str. 11-14.; Juraj, KOLARIĆ, 
,»Kardinal Franjo Šeper kao nadbiskup koadjutor i nadbiskup zagrebački“, u: Šeper III, Veritatem 
Jacientes in caritate, Zagreb, 2003., str. 116. 

4. FRANJO ŠEPER I KOMUNISTIČKE VLASTI OD 1954. DO 1960. 
4.1. SUSRET ŠEPERA I BAKARIĆA 


Nakon što je Šeper imenovan nadbiskupom koadjutorom, državne su službe 
(UDBA i Komisija za vjerska pitanja) sakupile informacije o Šeperovu radu i 
djelovanju te je okarakteriziran kao simpatizer ustaškog pokreta. Navodno se za vrijeme 
rata odnosio neprijateljski prema partizanskom pokretu, a dok je bio rektor 
Nadbiskupskog sjemeništa u Zagrebu, dozvolio je bogoslovima da djeluju proustaški. O 
slučaju kardinala Stepinca bogoslovima je tumačio da Stepinac nije kriv, već da je 
osuđen jer je svećenik. U izvještaju se iznosi da je Šeper slijepi poklonik Svete Stolice 
te da iznimno poštuje kardinala Stepinca.“ Međutim, za razliku od Stepinca, Šeper je 
otvoren za uspostavljanje mirnijih odnosa s vlastima te je na samom početku svog 
djelovanja zatražio susret s predsjednikom vlade NR Hrvatske Vladimirom 
Bakarićem.?? 

Posjet Vladimiru Bakariću, koji je u međuvremenu napustio funkciju 
predsjednika Vlade i postao predsjednik Sabora NR Hrvatske**, održan je 7. prosinca 
1954. godine, a u samom početku razgovora obojica se slažu da će sve odnose, sada već 
vrlo zamršene i prekinute, rješavati u miru. Razgovor se uglavnom vodio oko 
nepoštivanja Zakona o pravnom položaju vjerskih zajednica koji je samo prividno 
postojao, a u praksi se gotovo nije poštivao. Radnici koji bi na bilo koji način ukazali na 
pripadnost Katoličkoj crkvi redovito bi dobivali otkaze, prema svećenicima koji su 
odsluživali vojni rok ponašalo se neprimjereno, oporezivanje Crkve tretiralo se kao 
političko, a ne financijsko pitanje, državne su vlasti poticale učlanjenje svećenika u 
Staleška udruženja i sl. A pred sam kraj razgovora otvara se tema o odnosima 
jugoslavenske vlasti sa Svetom Stolicom, te Šeper upućuje poticaj na ponovno 
uspostavljanje odnosa, a razgovor se završava savjetom mons. Šepera da svatko po tom 
pitanju radi na svom terenu.?" Uoči tog susreta državne su službe radile analizu o Šeperu 


procjenjujući kakav bi mogao biti ishod takvog susreta. S jedne strane smatralo se da će 





“M. AKMADŽA, Franjo Šeper mudrošću protiv jednoumlja, str. 35; M. AKMADŽA, Katolička crkva u 
komunističkoj Hrvatskoj 1945.-1980., str. 168. 

35 M. AKMADŽA, Franjo Šeper mudrošću protiv jednoumlja, str. 36. 

36 Dino, MUJADŽEVIĆ, Bakarić politička biografija, Zagreb-Slavonski Brod, 2011., str. 235. 

37 M. AKMADŽA, Katolička crkva u komunističkoj Hrvatskoj 1945.-1980., str. 169; M. AKMADŽA, 
Franjo Šeper mudrošću protiv jednoumlja, str. 37. 

Šeper pratiti Stepinčev put, dok je s druge strane vladalo stajalište da Šeper želi 
normalizirati odnose s vlastima te da će se ovaj susret gibati u tom smjeru.?* Donesen je 
i zaključak da se svakako podržava susret Šeper-Bakarić jer bi mogao biti koristan.?? 
Šeperov posjet Bakariću izazvao je mnoge kritike i u crkvenim krugovima. Razumljivo 
je nepovjerenje ili pak strah, s obzirom na to da je kardinal Stepinac nosio biljeg 
»tvrdog oraha“ u odnosima s komunistima, a ovaj Šeperov prvi potez na mjestu 
nadbiskupa-koadjutora nekima je djelovao kao popuštanje, a pokušaj uspostavljanja 
odnosa budio je nepovjerenje prema novom nadbiskupu. No, Šeper na sumnje 


odgovara: Nisam išao da se poklonim, nego sam išao da zagovaram, štitim.“ 


4.2. ŠEPER O OPOREZIVANJU MILOSTINJE 


Smanjivanje moći Katoličke crkve nije se samo odrazilo na oduzimanje crkvenih 
zgrada i posjeda, nego je vlast uvela i oporezivanje milostinje. ,,Uredba o porezu“ od 
23. prosinca 1953., određuje da se za prihode koji se ostvaruju u obliku primljenih 
darova i dobrovoljnih priloga može tražiti oslobođenje od plaćanja poreza, a na ostale se 
darove uopće ne plaća porez. Također, Republičko je vijeće NR Srbije 4. veljače 1955. 
donijelo odluku o oslobađanju poreza od prihoda, za vjerske zajednice, koje ostvaruju 
obavljanjem djelatnosti u okviru crkve, u vidu primljenih darova, dobrovoljnih priloga 1 
slično.“! Sukladno odredbama, nadbiskup Šeper, šalje predstavku predsjedniku Sabora 
NR Hrvatske Vladimiru Bakariću, 12. svibnja 1957., zahtijevajući da se milostinja, koja 
se skuplja u crkvama na području NR Hrvatske, oslobodi od plaćanja poreza, jer je to 
jedini izvor zarade za crkvu, kojim ona pokriva svoje troškove. Iznosi milostinja 
ponekad su bili toliki da se iz njih nije ni mogao plaćati porez, a kamoli da se time 
podmire crkveni troškovi i ostale crkvene potrebe, kao što je npr. održavanje crkvene 
opreme koja ima visoku umjetničku i povijesnu vrijednost. Taj zakon doveo je u 
diskriminirajući položaj Katoličku crkvu naspram Pravoslavne crkve. Naime, odluka je 
donesena na području NR Srbije te je tako Pravoslavna crkva oslobođena od plaćanja 
poreza jer je većinska na tom području, dok za NR Hrvatsku ta odluka nije vrijedila, bez 


obzira što je većina stanovništva na području NR Hrvatske bila katoličke 





38 D, MUJADŽEVIĆ, Bakarić politička biografija , str. 168. 

?% M. AKMADŽA, Franjo Šeper mudrošću protiv jednoumlja, str. 37. 

“M. AKMADŽA, Katolička crkva u komunističkoj Hrvatskoj 1945.-1980., str. 169. 
“IM. AKMADŽA, Franjo Šeper mudrošću protiv jednoumlja, str. 50. 

vjeroispovijesti. Šeper je u predstavci istaknuo da mu nije namjera okriviti zakonodavca 
za diskriminaciju, ali da je potrebno uvesti ravnopravnost po tom pitanju. Nadalje, ne 
traži da se svećenike oslobodi od plaćanja poreza na njihov dohodak, nego da to vrijedi 
samo za milostinju.** Nije poznato je li poslan odgovor na tu predstavku, no u nacrtu 
odgovora predsjednika Komisije za vjerska pitanja NR Hrvatske nadbiskupu Šeperu 
navedeno je da je Kabinet predsjednika Sabora NR Hrvatske, zbog bolesti predsjednika 
Bakarića, tu predstavku ustupio Komisiji za vjerska pitanja te da će se pokušati doći do 


rješenja kada sazriju uvjeti u NR Hrvatskoj.+? 


4.3. ZAVOD SV. JERONIMA - TRN U OKU KOMUNISTIČKIH VLASTI 


Jedan od najvećih problema za komunističku vlast u Jugoslaviji predstavljalo je 
iseljeno svećenstvo u inozemstvu koje se, po mišljenju vlasti, bavilo 
protujugoslavenskim aktivnostima. Iseljenici su se skupljali u različitim središtima 
diljem svijeta, a najpoznatije središte bio je Zavod sv. Jeronima u Rimu. Vlast je Zavod 
smatrala leglom ustaških svećenika koji svojim djelovanjem utječu na stavove hrvatskih 
iseljenika u svijetu šireći laži i obmane o Jugoslaviji te joj tako ruše ugled u 
međunarodnim odnosima.** Zavod sv. Jeronima zapravo je služio za daljnje školovanje 
svećenika na rimskim sveučilištima iz svih biskupija hrvatskog govornog područja. 
Međutim, u poratno vrijeme Zavod također služi kao centar za pastoralne i karitativne 
akcije u korist hrvatskih izbjeglica.“ Prema podacima Komisije za vjerska pitanja NR 
Hrvatske u iseljeništvu se, s područja Jugoslavije, u prvim poratnim godinama nalazilo 
1083 katolička svećenika.“ U inozemstvu su djelovale mnoge svećeničke organizacije 
koje su na rukovodećim mjestima imale iseljene svećenike, a koje je vlast smatrala 
ustašama. U Italiji je npr. djelovalo ,,Vrhovno vijeće za emigraciju“ kojem je na čelu bio 
Krešimir Zorić, svećenik Šibenske biskupije, te Hrvatski odbor za pomoć 
izbjeglicama“ koji je vodio Josip Borošak, svećenik Zagrebačke nadbiskupije. Odbor je 


imao svrhu pružanja materijalne pomoći izbjeglicama te otpremanje istih u zapadne ili 





+ Isto, str. 51. 

# [sto, str. 52. 

“4“M. AKMADŽA, Krunoslav Draganović-iskazi komunističkim istražiteljima, Zagreb, 2010., str. 11. 

#5 Milan, SIMČIĆ — Fabijan, VERAJA, Zavod sv. Jeronima nakon Drugog svjetskog rata (1945.-1959.) u: 
Papinski hrvatski zavod sv. Jeronima (1901-2001), Zbornik u prigodi stoljetnice Papinskog hrvatskog 
zavoda sv. Jeronima, Rim, 2001., str. 358. 

“* M. AKMADŽA, Krunoslav Draganović-iskazi komunističkim istražiteljima, str. 11. 

prekooceanske zemlje. Sveta Stolica posebno je brinula o iseljeništvu te je pri 
Konzistorijalnoj kongregaciji osnovan poseban ured za emigraciju “" dok je o 
materijalnim pitanjima iseljenika brinula organizacija ,,Pontificia Opera di Assistenza“ 
(POA).* Konzistorijalna kongregacija djelovala je prema enciklici pape Pia XII. ,,Exsul 
Familia“ (Prognanička obitelj) koja je određivala da nacionalne skupine u stranim 
zemljama organiziraju dušobrižnička rukovodstva koja bi brinula za svećenike i ostale 
katoličke emigrante.“ U iseljeničkim društvima posebno je istaknut bio prof. Krunoslav 


% a uz njega don Ivan Tomas"!, bivši tajnik skopskog biskupa Smiljana 


Draganović, > 
Čekade te spiker Radio Vatikana, zatim svećenici Ante Matacin, Pavao Jesih i Antun 


Golik. Zbog Draganovićeva političkog djelovanja komunistička je vlast najveću 





47 Isto, str. 12. 

* EF, VERAJA, Putovima providnosti, str. 186. 

“* M. AKMADŽA, Nav. dj., str. 12. 

20 Krunoslav Draganović, svećenik, povjesničar i političar, rođen je u Brčkom 30. listopada 1903. 
Osnovnu i srednju školu pohađao je u Travniku i Sarajevu. Studirao na Politehnici u Beču, ali 1925. 
prekida studij i u Sarajevu završava bogosloviju. Godine 1928. zaređen je za svećenika Sarajevske 
nadbiskupije, a 1932., s preporukom nadbiskupa sarajevskog Ivana Šarića, odlazi u Rim. Na Papinskom 
orijentalnom institutu proučava kršćanstvo Istoka i islam, te 1935. postiže doktorat. U prosincu 1940. 
prelazi na Bogoslovni fakultet u Zagreb, gdje kao docent, a od 1942. i kao redoviti profesor predaje 
crkvenu povijest. Godine 1942. i 1943. uređivao je časopis Croatia Sacra. Od svibnja 1941. član je 
Ravnateljstva Zavoda za kolonizaciju, te kao izaslanik NDH u proljeće i ljeto 1941. u okupiranoj Srbiji i 
Makedoniji pomaže pri povratku u domovinu zarobljenim hrvatskim vojnicima bivše jugoslavenske 
vojske. Krajem kolovoza 1943. pridijeljen je hrvatskom predstavništvu pri Svetoj Stolici kako bi 
pomagao Caritasu Zagrebačke nadbiskupije i Hrvatskom crvenom križu pri oslobađanju, zbrinjavanju i 
upućivanju uhićenih i zarobljenih Hrvata iz Italije nakon njezine kapitulacije. Uspostavlja vezu i uručuje 
podneske (1944. i 1945.) britanskim i američkim diplomatima u Rimu, te savezničkom vrhovnom 
zapovjedništvu za Sredozemlje u kojima se traži očuvanje hrvatske državne samostalnosti te izlaz za 
Hrvatske oružane snage i izbjeglice iz NDH. Kraj rata i slom NDH zatječe ga u Rimu. Uz znanje 
Vatikana obilazi zarobljeničke logore u Italiji i Austriji u kojima se nalaze hrvatske izbjeglice i pomaže 
im. Od 1953. do 1958. uglavnom djeluje u Zavodu sv. Jeronima u Rimu, kada ga je prisiljen napustiti 
zbog pritiska jugoslavenskih vlasti na biskupe, koje su uvjetovale odlazak svećenika na školovanje u Rim, 
izlaskom Draganovića iz Zavoda. Rim napušta 1963. i seli se u Austriju, gdje u mjestu Pressbaum 
(nedaleko od Beča) živi do ljeta 1967. Istražuje bečke arhive i priprema se za pisanje poratne sudbine 
hrvatskog naroda i vojske. U rujnu 1967. pod nerazjašnjenim okolnostima dolazi u Jugoslaviju. Sam je 
otklanjao tvrdnje da se vratio svojom voljom. Živi u Sarajevu baveći se crkvenom poviješću, pišući i 
predajući na Visokoj bogoslovnoj školi. Preminuo je 5. srpnja 1983. (M. AKMADŽA, Krunoslav 
Draganović-iskazi komunističkim istražiteljima, Zagreb, 2010., str. 9-10.) 

5% Ivan Tomas (1911.-1992.), rođen u Drinovcima u Bosni i Hercegovini, gimnaziju završava u Travniku 
1932., a bogosloviju u Sarajevu 1937. Do 1940. djeluje na župama u Hercegovini, a tada odlazi na mjesto 
tajnika biskupa Smiljana Franje Čekade u Skopsku biskupiju. Od 1941. odlazi na doktorski studij u Rim, 
koji završava 1951., ostajući u Rimu kao politički emigrant. Tijekom Drugoga svjetskog rata osobito se 
istaknuo u karitativnom radu s hrvatskim izbjeglicama u okviru djelovanja Bratovštine sv. Jeronima za 
pomoć hrvatskim izbjeglicama u Rimu. Između 1954. i 1962. bio je glavni urednik i spiker na Hrvatskom 
programu Radio Vatikana, a nakon toga se trajno naseljava u Grottaferrati kraj Rima. Od 1962. do 1970. 
sudjeluje u uređivanju časopisa Novi život. Objavljuje niz članaka u raznim hrvatskim iseljeničkim 
časopisima, posebice u Hrvatskoj reviji. (Domagoj, TOMAS, ,Dr. Ivan Tomas — u službi crkve i 
domovine“, u: Politički zatvorenik — glasilo Hrvatskog društva političkih zatvorenika, broj 234, godina 
XXI, rujan 2011., str. 38-39.) 

pozornost usmjerila na njega te tražila način da ga se ušutka. Naime, Draganović je još 
za vrijeme rata koristio sredstva iz Zavoda za organiziranje odlaska ustaških dužnosnika 
i drugih izbjeglica iz NDH u prekooceanske zemlje.“ Njegovim osobnim zalaganjem, 
tisućama Hrvata, a među njima i mnogim dužnosnicima NDH, omogućena je najnužnija 
humanitarna pomoć, izbavljenje iz logora, spašavanje života te odlazak u nova 
boravišta. Istodobno izvješćuje političke krugove Zapada o stanju i prilikama u 
Hrvatskoj i o stradanju hrvatskog naroda. Vlast je dala 1 popis svećenika koji su, 
navodno, okorjelo ustaški orijentirani: Krunoslav Draganović, Antun Golik, Pavao 
Jesih, Ivan Tomas, Velimir Čapek, Ivan Tilšer, Vinko Brajević, Marko Japundžić, 
Antonio Kozina (Ante Kosina**), Josip Lončar, Marijan Pavat, Antonio Petani, Branko 
Radetić, Janko Segarić i Ivan Vitezić.** Zapravo, ovaj popis čine velika većina 
svećenika koja boravi u Zavodu sv. Jeronima, jer popis s istim imenima daje svjedok 
događaja Fabijan Veraja, navodeći spomenute svećenike kao stanovnike Zavoda koji su 
činili šaroliko i interesantno društvo zbog različitih mjesta iz kojih su došli i iskustva 


koja su tijekom i neposredno nakon rata proživljavali.?? 


Na sjednici Savezne komisije za vjerska pitanja u prosincu 1956. izjavljeno je da 
glavnu prepreku u odnosima Svete Stolice i Jugoslavije predstavlja Zavod sv. Jeronima 
te se traži od Crkve da to pitanje riješi ukoliko želi da se i dalje Zavod održi, odnosno da 
vlasti dopuste školovanje svećenika u Rimu. Vezano za taj problem, nećak mons. 
Svetozara Ritiga, Josip Ritig, razgovarao je s nadbiskupom Šeperom 22. srpnja 1957. 
Ritig inzistira da se riješi pitanje Zavoda tako da se ukloni Draganovića. Šeper je 
smatrao da Draganović zaista ne bi trebao biti u Zavodu jer se previše bavi političkom 
djelatnošću. No Šepera više od toga brine mogu li svećenici iz NR Hrvatske ići na 
školovanje u Rim, ukoliko se sredi situacija u Zavodu. Šeper je smatrao da 
Draganovićev slučaj ne ide u prilog sređivanju crkveno-državnih odnosa i da bi bilo 
bolje da svoje djelovanje nastavi izvan Zavoda. Draganović nije imao ništa protiv da se 
njega iskoristi kako bi se sredili odnosi između Crkve i jugoslavenske vlasti, a i državne 


vlasti vidjele su u tome crkvenu taktiku kojom bi dobili mogućnost da pošalju 





%> M. AKMADŽA, Krunoslav Draganović-iskazi komunističkim istražiteljima, str. 14. 
8 FE. VERAJA, Putovima providnosti, str. 109. 

5%“ M. AKMADŽA, Krunoslav Draganović-iskazi komunističkim istražiteljima, str. 13. 
55 F, VERAJA, Putovima providnosti, str. 108 - 109. 

bogoslove na školovanje u Rim. Stoga je član Savezne komisije za vjerska pitanja, Petar 
Ivičević, zahtijevao da se iz Zavoda uklone svi elementi ustaštva tj. svi ,ustaški“ 
svećenici, pa će tek onda bogoslovi dobiti mogućnost odlaska u Rim. 2* 

Do 1957. dužnost rektora Zavoda obavlja mons. Juraj Magjerec, a nakon 
njegove smrti iste godine Zavod ulazi u novo razdoblje. Jugoslavenske su vlasti u tom 
trenutku vidjele priliku za uplitanje u rad Zavoda. Vlast je htjela na bilo koji način 
ušutkati glasove kritički usmjerene prema jugoslavenskoj vlasti 1 zabraniti djelovanje 
Zavoda ili barem posredno upravljati Zavodom postavljajući politički podobne 
svećenike na vodeća mjesta. Svećenici koji su u to vrijeme stanovali u Zavodu 
strahovali su od budućih situacija jer trebalo je izabrati novog rektora, a svjesni su bili 
opasnosti koja im prijeti ako vlast umiješa prste u taj izbor.?" Hrvatski su svećenici pod 
svaku cijenu zahtijevali da za rektora bude izabran svećenik koji dobro poznaje Zavod i 
rimski crkveni ambijent, bilo da je iz Rima ili negdje iz svijeta. Nitko od svećenika nije 
mogao zamisliti da za rektora dođe netko iz domovine jer bilo je jasno da svećenik koji 
dobije putovnicu za Rim bio bi, očito, pogodan vlastima. U Zavodu su očekivali da će 
konačnu odluku donijeti Biskupska konferencija Jugoslavije te su neki od svećenika u 
Zavodu pisali pisma svojim biskupima objašnjavajući im situaciju i prilike kako bi 
dobili uvid u stanje u Zavodu te donijeli ispravnu odluku. Svećenici su uglavnom 
spominjali sljedeće svećenike kao poželjne kandidate: dr. Krešimir Zorić, dr. Ivan 
Vitezić, dr. Đuro Kokša i dr. Zvonimir Damjanov. Svećenik Fabijan Veraja piše svom 
biskupu Frani Franiću neka podrži kandidata dr. Krešimira Zorića jer ga u Rimu 
smatraju poštenim i svetim čovjekom te je uz to apolitičan, a dr. Ivan Vitezić, krčki 
svećenik, također se slaže s prijedlogom da za novog rektora bude izabran dr. Zorić jer 
ima dobre preduvjete, dob i svećeničko-pastoralno iskustvo. Obojica (dr. Veraja i dr. 
Vitezić) smatraju da je vrijeme da na to mjesto dođe netko iz neke druge biskupije, ne iz 
nekog nacionalno-lokalnog razloga, nego iz svih mogućih razloga od kojih navodi 
najvažniji kao što je položaj rektora u Zavodu sv. Jeronima koje je od opće važnosti za 
Hrvate, u domovini i izvan Hrvatske, a nije tek pitanje pogodne osobe. Svećenici u Zavodu 
smatraju da za rektora mora doći neki svet čovjek, jer o rektoru zapravo ovisi cijeli duh 


Zavoda. Zele čovjeka koji će imponirati svećenicima svojom krepošću jer sve drugo 





“M. AKMADŽA, Krunoslav Draganović-iskazi komunističkim istražiteljima, str. 15. 
5" M. SIMČIĆ — F. VERAJA, Nav. dj., str. 359. 
*% F, VERAJA, Putovima providnosti, str. 115. 

smatraju nevrijednim. Osim toga Veraja sugerira biskupu Franiću da kod sličnih 
raspravljanja, kad je u pitanju Zavod sv. Jeronima, imaju riječ samo oni biskupi koji imaju 
pravo slati pitomce u Zavod. Smatra da se toga treba pod svaku cijenu držati jer bi se 
moglo dogoditi da i u buduće Zavod ima neprilika.*? 

Na biskupskoj konferenciji u Zagrebu 17. listopada 1957. biskupi su Svetoj Stolici 
predložili trojicu kandidata za rektora Zavoda sv. Jeronima i to dr. Janka Penića iz 
Zagrebačke nadbiskupije, dr. Urbana Krizomalija iz Splitsko-makarske i dr. Krešimira 
Zorića iz Šibenske biskupije, koji se nalazio u Rimu. Biskup Franić predstavljajući svoju i 
primorske biskupije šalje pismo kardinalu Fumasoni Biondiju s prijedlogom da se izabere 
svećenik koji nije iz Zagrebačke nadbiskupije. Nakon nekoliko dopisivanja s Verajom 
biskup Franić šalje molbu Svetom Ocu 30. prosinca 1957.5 da svećenik Krešimir Zorić 
bude imenovan rektorom Zavoda. Molbu su potpisali biskupi Miho Pušić (Hvar), Frane 
Franić (Split - Makarska), Mate Garković (Zadar), Ćiril Banić (Šibenik) i pomoćni biskup 
hvarski Celestin Bezmalinović te daju ovlasti p. Karlu Baliću, članu Uprave Zavoda sv. 
Jeronima, da zastupa njihovo stajalište.“! Zamjenik državnog tajnika Sv. Stolice mons. 
Dominik Tardini skrenuo je pozornost Biondiju da pazi koga će izabrati za rektora budući 
da je to imenovanje od velike važnosti ne samo za Zavod nego i zbog toga što Zavod 
ugošćuje svećenike izbjeglice iz Jugoslavije. Kardinal protektor, međutim, pismom od 2. 
siječnja 1958. upravljenom mons. Tardiniju, požuruje imenovanje Đure Kokše, protiv 
kojega nije čuo bilo kakve primjedbe ni od zavodskih pitomaca, niti od crkvenih 
upravitelja Zavoda, tj. od duhovnika Hadrijana Boraka, Karla Balića i Antuna Golika, iako 
Veraja svjedoči da pitomce nitko nije pitao za mišljenje.* Potom, 29. siječnja, prenosi 
mons. Tardiniju molbu dalmatinskih biskupa, koji predlažu Zorića za rektora, a u svome 
popratnom pismu spominje kao moguće kandidate tri svećenika koji su već dugo vremena 
u upravi Zavodom: kapucina Hadrijana Boraka, franjevca Karla Balića i Antuna Golika. 
Mons. Tardini molbu je predočio papi koji je ostao čvrst u odluci da još ne imenuje 
ravnatelja. Za Zorića se zauzima i mostarsko-duvanjski biskup Petar Čule koji molbu šalje 


Sv. Ocu i kardinalu Biondiju 3. veljače 1958. godine te predlaže Kokšu za vicerektora, a 





9 Isto, str. 116-123. 

% F, VERAJA, Putovima providnosti, str. 90.; M. AKMADŽA u knjizi Katolička crkva u komunističkoj 
Hrvatskoj 1945.-1980., navodi da je to 20. listopad 1957., str. 220. 

$LF, VERAJA, Putovima providnosti, str. 123. 

6 Isto, str. 124. 

nekoliko dana poslije 1 đakovačko-srijemski biskup Stjepan Biuerlein piše kardinalu 


protektoru s istom molbom.# 


4.4. FRANJO ŠEPER U ZAVODU SV. JERONIMA 


Početkom 1958. godine jugoslavenska vlada odobrila je nadbiskupima Josipu Ujčiću, 
Šeperu i ljubljanskom biskupu Antonu Vovku da posjete Papu ,,ad Limina“.*“* Iako su 
Vatikan posjetili i drugi biskupi, prije samog odlaska imali su problema oko izdavanja 
putovnice. Za nadbiskupa Šepera već je prije bilo odlučeno da će dobiti putovnicu, no on o 
tome nije bio obaviješten. Time se htjelo prisiliti Šepera da dođe u Komisiju za vjerska 
pitanja zatražiti dozvolu za putovanje te da se pritom iskoristi prilika za razgovor s 
nadbiskupom. Šeper je zbog važnosti putovanja popustio i posjetio Komisiju za vjerska 
pitanja 29. travnja 1958. gdje je razgovarao sa predsjednikom Komisije Josipom 
Gržetićem i tajnikom Milanom Čačićem."* Za vlast najveći je problem oko izdavanja 
putovnice taj što biskupi odsjedaju u Zavodu sv. Jeronima koji su smatrali žarištem 
neprijateljske djelatnosti protiv Jugoslavije, a biskupi pritom ništa nisu poduzimali da se iz 
Zavoda uklone ,ustaški svećenici“. Nadbiskup je istaknuo kako hrvatski biskupi nisu 
mogli pouzdano znati što se zbiva u Zavodu jer su dobivali kontradiktorne informacije, te 
da od rata nisu raspravljali o tom pitanju upravo zbog nedostatka informacija, a da zapravo 
i hrvatski biskupi žele da se situacija u Zavodu sredi te da on ima svog svećenika 
vicerektora (Đuru Kokšu) koji je apolitičan te smatra da mu se državljanstvo može 
srediti." U susretu s Gržetićem Šeper je upitao što da radi u Rimu po pitanju Zavoda i 
postoji li mogućnost da vlast omogući školovanje svećenika u Rimu ukoliko se stanje u 
Zavodu sredi. Istaknuo je bojazan da će Sveta Stolica prenamijeniti svrhu Zavoda ukoliko 
bi biskupi bili spriječeni slati svoje svećenike na dodatno školovanje. Gržetić je odgovorio 
$ FF, VERAJA, Putovima providnosti, str. 124; M. AKMADŽA, Katolička crkva u Hrvatskoj i 
komunistički režim 1945.-1966., str. 185, M. AKMADŽA, Katolička crkva u komunističkoj Hrvatskoj 
1945.-1980., str. 220. 

% Ad limina apostolorum (na pragove apostola). Kanonski propisi traže od svakog biskupa nastanjenog u 
Europi da pohodi Rim svakih pet godina kako bi se pomolio u bazilici sv. Petra i Pavla, osobno se susreo 
s papom i podnio detaljno izvješće o stanju u svojoj biskupiji. Izvješće se predaje usmeno papi, a pismeno 
Konzistorijalnoj Kongregaciji. Biskupi nastanjeni izvan Europe pohod ad limina obavljaju svakih deset 
godina, ali pismeno izvješće moraju dostavljati svakih pet godina. (William C. Mcfadden, Ad limina 
apostolorum, Suvremena katolička enciklopedija, Split, 1998., str. 12) 

65 M. AKMADŽA, Franjo Šeper mudrošću protiv jednoumlja, str. 54 - 55. 


% M. AKMADŽA, Katolička crkva u Hrvatskoj i komunistički režim 1945.-1966., str. 135.i 185. 
$T M. AKMADŽA, Katolička crkva u komunističkoj Hrvatskoj 1945.-1980, str.221. 

uvjetujući da ljudi koji se bave neprijateljskom djelatnošću protiv Jugoslavije moraju 
napustiti Zavod. Nadbiskup je nadodao da je i njemu krivo što je Draganović još u Zavodu, 
ali da vjeruje da će se uskoro to riješiti. Razgovarali su još o problemima katehizacije u 
školi i pravima na slobodu vjere koja je ustavom zajamčena, te o svećeničkim 
udruženjima. Na kraju razgovora nadbiskup je tražio da se o njegovom razgovoru ne daje 
obavijesti u tisku zbog već postojećih sumnji o njemu prisutnih od kada je bio na 
razgovoru kod Bakarića. Njegov zahtjev nije odobren te je nadbiskup rekao da više u 
Komisiju za vjerska pitanja neće dolaziti. 

U svibnju 1958. nadbiskup Šeper došao je u Rim, a 19. ožujka rekao je krašićkom 
župniku Josipu Vranekoviću da je u Beogradu rečeno kako će svaki biskup, ako zatraži, 
dobiti putovnicu. U Vranekovićevu Dnevniku“ stoji kako je Šeper zatražio putovnicu, ali 
nije to rekao drugim biskupima kako bi u Rim mogao ići sam, odnosno da ne idu svi 
biskupi u isto vrijeme. U Rimu je nadbiskup podržao Kokšinu kandidaturu za rektora 
Zavoda iako on nije bio prijedlog Biskupske konferencije. Nadbiskup je to napravio jer je 
primijetio da u Državnom tajništvu u Vatikanu Kokšu vide na toj dužnosti, iako se danas 
zna da je Stepinac po župniku Vranekoviću poručio da se Kokša izabere za rektora što je 
Šeper i poručio Svetom Ocu. Veraja smatra da Stepinac nije mogao znati pravo stanje u 
Zavodu, a smatrao je da neće biti povezan s komunistima, ako se izabere netko izvan 
domovine; stoga je podržao Kokšin izbor. O problemima u Zavodu, svjedoči Veraja, 
Šeper nije ni s kim razgovarao osim sa svećenicima Zagrebačke nadbiskupije, koji su 
većinski podržavali Kokšinu kandidaturu. Za vrijeme boravka nadbiskupa Šepera 
atmosfera u Zavodu nije bila ista kao prije dolaska. O nadbiskupovu boravku u Rimu 
svećenik Fabijan Veraja svjedoči u pismu svom biskupu Frani Franiću. Navodi kako je 
nadbiskup dao dojam da mu nije stalo do toga da upozna pravu situaciju u Zavodu, nego 
samo do toga da progura svoje stavove pozivajući se na autoritet kardinala Stepinca. Niti s 
p. Karlom Balićem nije o tome pričao, a kada mu je jedan svećenik počeo govoriti o 
situaciji, nadbiskup je samo šutio.'! Mnogo se govorilo kako bi za mjesto rektora ipak bio 
najbolji dr. Kokša jer se nije zamjerio vlastima, upućen je u situaciju i preporučen od 


pokojnog Rektora i Uprave. Kokša je međutim činio sve kako bi se prilagodio novoj 





6 M. AKMADŽA, Katolička crkva u Hrvatskoj i komunistički režim, 1945.-1966., str. 135. 
$ EF. VERAJA, Putovima providnosti, str.124. 

P Isto, str. 125. 

"LF, VERAJA, Putovima providnosti, str. 126. 

situaciji i izbjegavao je sve situacije koje bi ga mogle kompromitirati. Veraja svjedoči da je 
izgon prof. Krunoslava Draganovića, koji se dogodio krajem kolovoza 1958., pobudio 
ogorčenje kod mnogih svećenika, svjesni su bili situacije, ali način na koji je izgon izveden 
okrenuo je veliki broj klera protiv mons. Kokše. Draganović se ponio u toj situaciji 
svećenički i gospodski. Veraja smatra da su komunističke vlasti izvojevale pobjedu 
izgonom Draganovića, a s druge strane nije održana protuusluga (puštanje bogoslova na 
studij u Rim) osim obećanja da će doći dva svećenika iz Zagrebačke nadbiskupije. Za 
Kokšu govori da je tvrde kože, zaigrao je na sve da postane rektor i bio je kadar to držati 
do kraja. Uz to, osjećao se sigurnim jer je iza sebe imao protekciju nadbiskupa Šepera, 
generalnu kuriju Družbe Isusove, posebno p. Roberta Leibera, savjetnika Sv. Oca, i p. 
Antona Prešerena. Također, Kokša je izjavio kako biskupi nemaju pravo predlagati 
kandidate za Rektora, što Veraja smatra neistinom jer njemački biskupi imaju to pravo./? 
Veraja piše biskupu Franiću kako ne smatra Kokšu dobrim za taj položaj jer, iako on može 
biti dobar administrator, dobar diplomat, juridički ispravan te mu se ništa ne može 
predbaciti, sve to nije dovoljno, zato što nikada neće biti u stanju formirati ljude. Veraja 
dalje piše da su Kokšu podržavali isusovci jer je on bio njihov đak, a i p. Leiber je 
razgovarao s nadbiskupom koji se pokrivao tobožnjom podrškom kardinala Stepinca pa je 
p. Leiber smatrao da čini ispravnu stvar što podržava Kokšin izbor. Zavod je po tradiciji 
brinuo za emigrante, dok je komunistička vlast gledala na to kao na neprijateljsku 
djelatnost te su nastojali spriječiti takav rad. To je dovelo do takvog stanja da su se 
svećenici zapitali je i kompromitirajuće propovijedati Evanđelje i ispovijedati emigrante!? 
Šeper je zabranio svojim svećenicima takav rad, zato ni tadašnji vicerektor Kokša nema 
razumijevanja za rad s emigrantima.'? Veraja svjedoči da je rektor Zavoda odgovoran za to 
hoće li se 1 dalje raditi s emigrantima te da nije potrebno da rektor to javno podržava nego 
samo da ima ovlasti nad svima pa da drugi mogu pod njim vršiti svoje dužnosti sa 
sigurnošću da imaju nekakav oslonac. Stoga preporuča Krešimira Zorića jer je on 
najkompetentnija osoba za tu stvar budući da se cijelo vrijeme bavi pastoralnim vodstvom 
emigranata. Fabijan Veraja u pismu moli biskupa Franića da sve te probleme nastoji 
prenijeti svim biskupima kako bi imali bolji uvid stanja u Zavodu te da ne nasjednu na 


komunističku propagandu kao što je to bilo u Draganovićevu slučaju. 





?"F. VERAJA, Putovima providnosti, str. 127-129. 
73M. SIMČIĆ — F. VERAJA, Nav. dj., str. 359. 
"4F. VERAJA, Putovima providnosti, 129-132. 

U međuvremenu je u Zagrebu održana Biskupska konferencija, na kojoj je nadbiskup 
Šeper iznio teške optužbe protiv svećenika u Zavodu sv. Jeronima i posebno ih optužio da 
se bave politikom te da je netko od svećenika u Zavodu rekao vlč. Miji Pišoniću, Šeperovu 
tajniku, da bi trebalo sada dignuti bunu u Hrvatskoj i da su seljaci na to spremni, samo da 
neki svećenici to sprječavaju. To je, kako piše Franić Veraji, ostavilo dojam na biskupe, pa 
su neki biskupi rekli da ne poznaju pravo stanje te da će se o tom sami uvjeriti kada dođu u 
Rim. Biskup Franić ne podržava nikakve političke akcije jer smatra da svećenici trebaju 
ostati u okvirima vjere i boriti se za slobodu iste. Kada je biskup Franić objasnio pred 
biskupima nadbiskupu Šeperu da takve političke akcije ne mogu biti istina, nadbiskup je 
samo nadodao da to nisu izjavili svećenici Splitske biskupije." Veraja ponovno piše 
biskupu Franiću spominjući kako takvu glupost o nekoj buni seljaka i slično, nitko od 
svećenika u Zavodu ne bi rekao. Također smatra da je optužba kako se svećenici u Zavodu 
bave politikom kleveta. Čudi ga odakle takva informacija nadbiskupu Šeperu te je li 
moguće da mu je svrha bila unijeti nemir među kolegama i postići neposredni cilj, a to je 
Kokšin izbor.'* O Šeperovim optužbama Veraja je obavijestio i dr . Ivana Vitezića, krčkog 
svećenika koji se u to vrijeme nalazio u Beču kao lektor na Slavističkom institutu Bečkog 
sveučilišta, a do 1957. stanovao je u Zavodu sv. Jeronima! Vitezić mu odgovara da je 
iznenađen tom izjavom. Smatra da je nadbiskup imao prilike u Zavodu čuti i ,,drugo 
zvono“ u pitanju rektora sv. Jeronima te da njegov stav ne može drugačije protumačiti 
osim dijecezanskim egoizmom, a sredstva i metode kojima se služi, vrlo su nalik 
makijavelizmu. Vitezić u pismu nadalje piše da razjašnjenje nadbiskupova stava u tom 
konkretnom slučaju ne treba u prvom redu tražiti u nekoj općoj crkvenoj liniji prema 
Titovu režimu, iako se od te linije ne može apstrahirati, nego u težnji da pošto poto osigura 
rektorat za Zagrepčanina odnosno za Zagrebačku nadbiskupiju. Vitezić tvrdi da je optužba 
o bavljenju politikom neistinita, te u optužbi vidi tendenciju da se efektnom optužbom 
postigne da prikladna osoba dođe na mjesto rektora, te da se pritom stekne naklonost 
komunističkog režima. Takvom neistinitom tvrdnjom, smatra Vitezić, nanosi se šteta 
pojedinim svećenicima, Zavodu, hrvatskom kleru i hrvatskoj stvari uopće. Zbog svih 


ovih razloga, piše Vitezić, dužnost je svećenika u Zavodu otvoreno biskupe o tome 





5 F. VERAJA, Putovima providnosti, 133-134. 

6 Isto, 137. 

77" Anton, BOZANIĆ, Svećenici i župe na području Krčke biskupije od 1900. do danas, Krk, 2012., str. 
186. 

obavijestiti i odlučno se od optužba ograditi, a da se i biskupi kada dođu u Rim o svemu 
mogu detaljno informirati. Ovakve optužbe, ,,bavljenje politikom“ i druge optužbe 
iznesene ili iz lakoumnosti i neozbiljnosti ,, informatora “, ili iz mutnih sebičnih ciljeva, 
najbolja su pomoć i služba neprijatelju."? 

Konačno, Đuro Kokša imenovan je rektorom Zavoda sv. Jeronima 15. rujna 1959.7? 
Jedina je reakcija na taj izbor odlazak svećenika riječke biskupije Milana Simčića iz 
Zavoda, koji je to učinio iz protesta zbog načina na koji je Kokša izabran za rektora te da 
dokaže kako mu nije u interesu ostati u Zavodu iako su to neki Kokšini zagovornici 


insinuirali.5% 


4.5. ŠEPER I ,OSJEČKI PROCES“ 


U Visokoj bogoslovnoj školi u Đakovu u jesen 1959. državne su vlasti primijetile 
da se bogoslovi bave protudržavnim djelatnostima. Kako bi prikupilo dokaze o 
neprijateljskoj promidžbi, Okružno javno tužilaštvo u Osijeku pokrenulo je izviđaj Visoke 
bogoslovne škole 2. listopada 1959. te je pokrenut kazneni postupak, a tri dana kasnije 
službenici Sekretarijata unutrašnjih poslova Osijek (SUP) napravili su pretres. Pronađeni 
su razni tiskovni materijali sa slikama Ante Pavelića, Adolfa Hitlera i Benita Mussolinija, 
djela Milana Budaka i knjige različitog ,,neprijateljskog“ sadržaja: ,,Otac domovine Ante 
Starčević“, ,,Hrvatska smotra“, ,,Izgradimo našu Hrvatsku“, Što je komunizam i što nosi 
komunizam“ i drugo. Za takvo stanje okrivljeni su Ćiril Kos, duhovnik Visoke bogoslovne 
škole, te profesor Marijan Prepunić 1 prefekt Ivan Kopić, jer su na svojim predavanjima 
klevetali socijalističko društveno uređenje 1 širili šovinizam. Navodno ih je u svemu 
poticao i podržavao biskup Stjepan Bauerlein koji je bio 1 rektor škole. Pronađena su i 
pisma koja svjedoče o dopisivanju Ćirila Kosa i Stepinca, a u kojima se kritiziraju 
Svećenička staleška udruženja. Uz Ćirila Kosa i Ivana Kopića okrivljeni su i uhićeni 
bogoslovi koji su podržavali stavove svojih profesora, Ivica Mršo, Hrvoje Gašo i Petar 


Šokčević, Zvonko Petrović, Boško Radielović, dok se bogoslov Stjepan Sršan s 





"EF, VERAJA, Nav. dj., str. 135-136. 

P EF. VERAJA, Putovima providnosti str. 140.; Jure, BOGDAN, ,,Mons. Đuro Kokša-in memoriam“, u: 
Crkva u svijetu, Vol 33. No. 4, Split, prosinac 1988., str. 426.; Josip, LADIKA, ,Msgr. dr. Đuro Kokša, 
pomoćni biskup zagrebački (1922.-1998.)“, u: Bogoslovska smotra, Vol. 68, No. 3, Zagreb, siječanj 
1999., str. 311. 

profesorom Marijanom Prepunićem branio sa slobode. Suđenje je održano u siječnju i 
veljači 1960. u Osijeku. Najveću je kaznu dobio Ćiril Kos koji je osuđen na 7 godina, a 
najniže kazne iznosile su 2,5 godine strogog zatvora. lako su odvjetnici okrivljenika 
pravovremeno uložili žalbu na presudu, odluka o žalbi čekala se osam mjeseci. Vrhovni 
sud NR Hrvatske tek je 13. listopada 1960. uvažio žalbu te neznatno umanjio godine 
zatvora. Tako je Ćiril Kos osuđen na 5 godina, Ivan Kopić na 4 godine, Hrvoje Gašo na 4 
godine i 6 mjeseci, Ivica Mršo na 2 godine i 6 mjeseci, Zvonko Petrović na 2 godine i 6 
mjeseci, Boško Radielović na 1 godinu i 6 mjeseci, Anto Bajić na 2 godine i 6 mjeseci 1 
Petar Šokčević na 1 godinu strogog zatvora. Marijanu Prepuniću se zbog narušenog 
psihičkog zdravlja nije sudilo dok je Stjepan Sršan pušten nakon saslušanja.?! 

Predsjednik Vjerske komisije NR Hrvatske Stjepan Iveković razgovarao je sa 
Šeperom 11. i 12. veljače 1960. o ,Osječkom procesu“. Šeper je bio upoznat s cijelim 
slučajem, pratio je događanja 1 tijek suđenja. Obrazložio je Ivekoviću zašto smatra tu 
situaciju nategnutom. Naime, bogoslovi su optuženi što pjevaju pjesmu ,,Oj ti vilo 
Velebita“, a vlast je to procijenila neprikladnim, a ta je pjesma stara hrvatska pjesma koja 
se pjevala puno prije Drugog svjetskog rata te nema veze s ustaštvom. Što se tiče tiska, 
jasno je da su bogoslovi čitali vjerski tisak, jer je državni tisak protuvjerski, a optužba da je 
duhovnik tražio bogoslove da ne govore ekavicom potpuno je razumljiva jer žive na 
području NR Hrvatske i u tome Šeper ne vidi ništa loše. Usporedio je situaciju s hrvatskim 
jezikom sa sličnom situacijom kada je i Šeper bio gimnazijalac i profesor hrvatskog jezika 
koji je bio Srbin nije dozvoljavao nikakvu drugu uporabu osim čistog hrvatskog jezika. 
Šeper smatra da, ako postoji tendencija da se optuži bogoslove i njihove profesore onda se 
sve te stvari moraju tumačiti kao šovinizam i širenje nacionalističke mržnje, jer drugačije 
ne bi ni bilo temelja za osudu i zatvor.** Tom situacijom komunističke vlasti željele su dati 
primjer drugim vjerskim školama što im se može dogoditi ako djeluju neprijateljski prema 
državi. U načelu, kad god se radilo o Crkvi, vlast bi na perfidan način medijima pružala 
sliku Crkve, a ta je slika prikazivala nešto sasvim drugo od istine. Tumačili su razne 
postupke onako kako se njima činilo da ih treba prikazati, a ne po pravdi i istini. Posredno 
su takvim načinom utjerivali strah vjernicima i svećenicima, koji su zbog straha jedino 


mogli sve više šutjeti, a to je bio jedan od kratkoročnih ciljeva komunista. 


"IM AKMADŽA, Katolička crkva u Komunističkoj Hrvatskoj 1945.-1980., str. 225-230. 
?> M. AKMADŽA, Franjo Šeper mudrošću protiv jednoumlja, str. 96-97. 

5. PREOKRET U CRKVENO-DRŽAVNIM ODNOSIMA 


Odnos jugoslavenske države prema Crkvi mijenjao se i u skladu s promjenom 
njezine vanjske politike. Okretanje prema Zapadu nakon razlaza sa SSSR-om utjecalo je 
i na nešto povoljniji položaj Crkve. Potpredsjednik Saveznog izvršnog vijeća 
Jugoslavije i šef UDB-e Aleksandar Ranković poslao je 18. srpnja 1959. republičkim 
izvršnim vijećima okružnicu o odnosima Crkve i države. On se poziva na ,,Zakon o 
pravnom položaju vjerskih zajednica“ od 22. svibnja 1953. te piše kako je proces 
normalizacije odnosa Crkve i države znatno smanjio utjecaj najreakcionarnijih 
elemenata u vjerskim zajednicama iako su se u posljednje vrijeme odnosi i s 
Rimokatoličkom crkvom nešto poboljšali oni još nisu takvi da bi se smatrali 
normalnima kao što je to s drugim vjerskim zajednicama. To je zbog toga što 
Rimokatolička crkva ne nastoji svoju vjersku djelatnost uskladiti s Ustavom i zakonima 
i što se još nije odrekla svojih političkih pretenzija i svojeg ranijeg privilegiranog 
položaja.?? 

Papa Pio XII. umro je 9. listopada 1958., zatim je 10. veljače 1960. umro 
kardinal Alojzije Stepinac. Komunisti su se požurili objaviti kako su upravo njih dvojica 
bili krivi za loše odnose jugoslavenske države s Crkvom, a u javnost su puštene najave 
kako vlast želi te odnose popraviti?“ 

Na sjednici Savezne komisije za vjerska pitanja 26. veljače 1960. raspravljalo se 
o zasjedanju Biskupske konferencije u listopadu 1959. Biskupi su na određen način 
iskazali da se odnosi s državom ne trebaju zaoštravati. Savezna je komisija primijetila 
spremnost biskupa na razgovore s vlastima te su tumačili da Sv. Stolica želi 
normalizaciju odnosa, ali da to želi prikazati kao popuštanje Jugoslavije pod pritiskom 
vjerskih masa. Iveković je istaknuo tri temeljna pitanja koja će se morati rješavati u 
odnosima s Crkvom: katehizacija, vjerski tisak 1 svećenička udruženja. Na kraju 
sjednice zaključeno je da je Katolička crkva promijenila svoju taktiku. U planu rada 
Komisije za vjerska pitanja za 1960. godinu ističe se da treba što češće kontaktirati 


crkvene vlasti te što više uključiti u razgovore i mjesne organe vlasti koje treba 





8 Ivan, LUČIĆ, ,,Progon Katoličke crkve u Bosni i Hercegovini u vrijeme komunističke vlasti (1945.- 
1990.)“, u: Croatica Christiana Periodica, Vol.36, No. 69., Zagreb, lipanj 2012., str. 127. 

M. AKMADŽA, Katolička crkva u Hrvatskoj i komunistički režim 1945.-1966, str. 213. 

#5 M. AKMADŽA, ,Pregovori Svete Stolice i Jugoslavije i potpisivanje protokola iz 1966.“, u: Časopis 
za suvremenu povijest, Vol. 36, No. 2, Zagreb srpanj 2004., str. 474.; M. AKMADŽA, Katolička crkva u 
Hrvatskoj i komunistički režim 1945. -1966., str. 214. 

informirati o problematici crkveno-državnih odnosa. Jedan od prihvaćenih prijedloga 
bio je 1 taj da se ekstremne biskupe više kontaktira. Za ekstremne biskupe navodi se 
popis onih biskupa koji zapravo nisu bili raspoloženi za ikakve razgovore s vlastima, a 
to su porečki biskup Dragutin Nežić, đakovačko-srijemski Bauerlein, riječki apostolski 
administrator Viktor Burić, pomoćni biskup riječke biskupije Josip Pavlišić, krčki 
biskup Josip Srebrnić, šibenski biskup Ćiril Banić i hvarski biskup Miho Pušić. Također 
se predlaže da se s predstavnicima Katoličke crkve treba raspraviti o određivanju 
granica biskupije prema državnim granicama, postavljanju rezidencijalnih biskupa, 
promjeni odnosa prema biskupima i svećenicima u emigraciji, odstranjenju ustaške 
emigracije iz Zavoda sv. Jeronima, suzbijanju neprijateljske djelatnosti Crkve, promjeni 
stava prema svećenicima i unutar Svećeničkih staleških udruženja 1 drugo. Ti su 
zahtjevi upućeni Saveznoj komisiji u veljači 1960. godine. ** Po analizi Vjerske 
komisije, najekstremniji biskupi bili su: biskup Banić, pomoćni biskup Pavlišić i biskup 
Ba4uerlein. Biskupi s kojima se moglo dobro surađivati su: dubrovački Pavao Butorac i 
grkokatolički biskup Gabrijel Bukatko, dok su za druge biskupe smatrali da se s njima 


može razgovarati, ali da nisu spremni na konkretniju suradnju s vlastima," 


Prve konkretne pokušaje za pokretanjem pregovora o normalizaciji odnosa Sv. 
Stolice i Jugoslavije nekoliko je puta pokrenuo (8. veljače, 10. ožujka, početkom 
travnja, 4. 1 27. srpnja 1960.) mons. Aloisi Masella iz Kongregacije sv. Oficija 
(Kongregacija za nauk vjere), kod Miroslava Majera, savjetnika jugoslavenskog 
veleposlanstva u Rimu. Majer je dobio upute za razgovor od državnih vlasti. Jugoslavija 
je postavila određene uvjete koji moraju biti ispunjeni da bi došlo do normalizacije 
crkveno-državnih odnosa. Uvjeti su bili: priznavanje društveno-političkog uređenja 
Jugoslavije, priznavanje stanja odvojenosti Crkve od države, prestanak neprijateljske 
promidžbe protiv Jugoslavije, nemiješanje u unutrašnje poslove Jugoslavije, suradnja s 
državnim organima u rješavanju konkretnih pitanja, da se u vjerskim školama ne djeluje 
protiv društveno-političkog uređenja u zemlji, da se prestane s pružanjem potpore i 


pomoći ustaškoj emigraciji, depolitizacija Zavoda sv. Jeronima, te da se izvrši 


*% M. AKMADŽA, Katolička crkva u Hrvatskoj i komunistički režim 1945.-1966., str. 215. 
57 Isto, str. 216. 

razgraničenje teritorija biskupija te da se pokretanje postupka beatifikacije kardinala 
Stepinca smatra otegotnim činom u normaliziranju odnosa.?? 

Na sjednici Kardinalske komisije za inozemne poslove krajem srpnja 1960. 
donesen je zaključak, u kojem se daje afirmativno gledište oko normaliziranja odnosa s 
Jugoslavijom, ali u smislu ,,modusa vivendi“ između biskupa i vlade, a poslije 


eventualno uspostavljanje diplomatskih odnosa između Svete Stolice i Jugoslavije. 


Prva konkretna reakcija Katoličke crkve u Jugoslaviji na spremnost vlade za 
poboljšanje crkveno-državnih odnosa uslijedila je u rujnu 1960. godine. Predsjedništvo 
Biskupske konferencije uputilo je sa svoga godišnjega zasjedanja u Zagrebu, održanog 
od 20. do 23. rujna 1960., pismo Saveznom izvršnom vijeću (SIV) FNRJ u kojem je 
izražena suglasnost svih biskupa o potrebi normalizacije crkveno-državnih odnosa i 
uvjerenje da bi to značilo veliku dobit i za Crkvu i za državu. To bi pridonijelo 
sređivanju unutarnjih prilika u zemlji, te time znatno podiglo ugled Jugoslavije u 
inozemstvu.“ U pismu su biskupi objasnili da oni nisu kompetentni ulaziti u ključne 
pregovore s državom o uređenju odnosa Crkve 1 države niti donijeti određen sporazum 
jer to spada u nadležnost Svete Stolice, odnosno pape. No iskazuju spremnost u 
pripremanju situacija koje bi dovele do konačnog sporazuma. Kako bi se uspostavila 
atmosfera međusobnog povjerenja, biskupi iznose neke sugestije koje bi vlast trebala 
poštivati. Biskupi su obećali da će poticati svećenstvo i vjernike na vršenje svojih 
građanskih dužnosti te na iskazivanje lojalnosti prema državnim vlastima i na pomoć u 
izgradnji bolje narodne budućnosti. Za uzvrat se očekuje da vlast primjenjuje propise 
državnog Ustava i ,,Zakona o pravnom položaju vjerskih zajednica“ u konkretnim 
slučajevima te da ih u praksi blagonaklono aplicira. Potom se iznosi 18 konkretnih 
sugestija što treba činiti. Pri tome su upozorili i na neke nekorektnosti nižih organa kod 
primjene zakonskih propisa o vjerskoj slobodi kao glavne zapreke, koje smetaju 


sređivanju tih odnosa i koje bi trebalo čim prije ukloniti.?! 





# M. AKMADŽA, Pregovori Svete Stolice i Jugoslavije i potpisivanje protokola iz 1966., str. 475.; M. 
AKMADŽA, Katolička crkva i komunistički režim 1945.-1966., str. 223. 

% M. AKMADŽA, Katolička crkva u komunističkoj Hrvatskoj1945.-1980., str. 253. 

% M. AKMADŽA, Crkva i država II, Zagreb 2010, str. 411. 

*L EF. VERAJA, Putovima providnosti, str. 177. usp: 23. rujna 1960. — Predstavka Predsjedništva 
Biskupske Konferencije Jugoslavije (br. 96-BK-1960.) Saveznom izvršnom vijeću (putem Savezne 
komisije za vjerska pitanja), u svezi s mogućnostima normalizacije crkveno-državnih odnosa u: M. 
AKMADŽA, Crkva i država II, str. 411 - 419.; Agostino, CASAROLI, Mučeništvo strpljivosti Sveta 

Savezno izvršno vijeće s potpredsjednikom Edvardom Kardeljem uputilo je 3. 
studenog 1960. godine odgovor na predstavku Biskupske konferencije u kojem 
izražavaju zadovoljstvo što Episkopat izražava želju za normalizacijom odnosa i što 
smatraju da je to moguće postići na bazi Ustava FNRJ i ,,Zakona o pravnom položaju 
vjerskih zajednica“ te izražavaju zadovoljstvo spremnošću Episkopata da aktivno 
sudjeluje u procesu normalizacije. SIV odgovara da su razmotrili 18 zahtjeva te 
smatraju da je moguće udovoljiti mnogim zahtjevima i da bi bilo korisno da započnu 
razgovori između predstavnika SIV-a i predstavnika Episkopata Katoličke crkve u 
FNRJ, a na samom kraju odgovora SIV izražava Predsjedništvu Biskupske konferencije 
svoje poštovanje.?? 

Nakon toga u Rim dolaze mons. Ujčić, nadbiskup Šeper, mons. Bukatko i 
mons.Vovk. Međutim, mons. Ujčić nailazi na daleko manje optimizma u Rimu nego što je 
to očekivao. Rimu se nije svidjelo što se biskupi pozivaju na Ustav 1 ,,Zakon za vjerske 
zajednice“ te obećanje biskupa da će sudjelovati, kao i poticati vjernike na suradnju na 
zajedničkom dobru.?? 

U vrijeme Biskupske konferencije biskup Frane Franić bio je u Rimu, a umjesto 
njega potpis na predstavku za SIV dao je Srećko Vuković, apostolski administrator 
splitsko-makarski. *“* Biskup Franić susreo se s Državnim tajnikom, kardinalom 
Dominikom Tardinijem koji mu je u razgovoru iznio stavove o spomenutoj predstavci 
(Memorandumu). Zamjerio je Memorandumu Biskupske konferencije dvije stvari; što su 
biskupi svoje teškoće Vladi stavili kao preduvjet za ,,modus vivendi“, a te preduvjete može 
postaviti samo Sveta Stolica. Nadalje, bilo je nerazborito što su biskupi spominjali izraz 
modus vivendi“. Smatra da su trebali jednostavno iznijeti svoje poteškoće i ništa više. 
Također iznosi da je velika nerazboritost što su izjavili svoju lojalnost prema Vladi. Smatra 
da takva izjava u komunističkom rječniku znači nešto posve drugo nego u rječniku 
Katoličke crkve te su s tom izjavom biskupi stvorili sasvim krivi dojam, tj. da Crkva u 
Jugoslaviji priznaje sve državne zakone kao dobre i da priznaje režim kao dobar. Ipak 


Sveta Stolica izražava zadovoljstvo što određena napetost u Jugoslaviji popušta, a da se to 





Stolica i komunističke zemlje (1963.-1989.), Zagreb, 2001., str. 314-315.; M. AKMADŽA, Katolička 
crkva u komunističkoj Hrvatskoj 1945.-1980., str. 254.-255. 

%2 3. studenoga 1960. — Pisani odgovor podpredsjednika SIV-a, Edvarda Kardelja (br. 01-480), 
Predsjedništvu Biskupske konferencije Jugoslavije na predstavku od 23. rujna 1960., u: M. AKMADŽA, 
Crkva i država II, str. 438-439. 

* A. CASAROLI, Mučeništvo strpljivosti, str. 315. 

% M. AKMADŽA, Crkva i država II, str. 418., F. VERAJA, Putovima providnosti, str. 176. 

može iščitati u tome što je mnogim biskupima bilo dozvoljeno ići u Rim u posjet Papi i 
apostolskim grobovima ,,ad limina“. Kardinal je rekao da će mons. Ujčiću dati direktive za 
daljnje odgovore Vladi.?? 

Nadbiskup  Ujčić razgovarao je s kardinalom  Tardinijem o prijedlozima 
jugoslavenskih vlasti za razgovore s biskupima, ali nije dobio ovlaštenje za bilo kakve 
sporazume s vlastima jer je to u nadležnosti Svete Stolice. Kardinal je dao dozvolu 
biskupima da razgovaraju s vlastima o mjesnim problemima i da se bore za svoja prava na 
svom terenu, ali nije dopustio ni formiranje nikakvog povjerenstva biskupa za pregovore s 


jugoslavenskom vladom.?* 


5.1. UREDBA O IZVRŠENJU ZAKONA O PRAVNOM POLOŽAJU VJERSKIH 
ZAJEDNICA 


Izvršno vijeće Sabora NR Hrvatske donijelo je 12. srpnja 1961. Uredbu za izvršenje 
Zakona o pravnom položaju vjerskih zajednica. Sva ovlaštenja tijela vlasti prema vjerskim 
zajednicama prenose se u nadležnost općinskih Narodnih odbora (NO). Uredbom su 
određeni okviri djelovanja vjerskih zajednica te da Uredbu treba iskoristiti do maksimuma 
za kontakte općinskih NO-a s predstavnicima vjerskih zajednica. Na Uredbu su reagirali 
katolički biskupi na zasjedanju Biskupske konferencije u rujnu 1961. godine. Biskupi su u 
predstavci Saveznoj komisiji za vjerska pitanja uputili prigovor da navedeni propisi u 
Uredbi otežavaju odredbe Zakona na području krštenja djece, vjerske poduke i državnog 
nadzora škola za spremanje svećenika. Upozorili su da Uredba o provedbi Zakona ne može 
mijenjati zakon jer time izvršna vlast ulazi u područje nadležnosti zakonodavne vlasti. 
Naveli su neke propise u Uredbi, kao što je traženje pisanog zahtjeva za krštenje djeteta što 
se Zakonom prije nije tražilo, zatim Zakon ne predviđa pisano odobrenje oba roditelja o 
pohađanju vjeronauka dok Uredba to traži. Također smatraju spornim da konačnu odluku 
o pohađanju vjeronauka donosi samo dijete bez obzira na pristanak roditelja budući da u 
svim drugim pitanjima vezanim za školu djeca ne mogu sama odlučivati te ako tome treba 
biti tako, biskupi predlažu da se dopusti da dijete odluči samo želi li ići na vjeronauk iako 
se to protivi odluci njegovih roditelja. U Uredbi se, isto tako, uvodi direktni i specijalizirani 


nadzor vjerskih škola dok Zakon predviđa samo opći nadzor, te izražavaju sumnju u 


*5 F, VERAJA, Putovima providnosti, str. 176-178. 
*% M. AKMADŽA, Katolička crkva u komunističkoj Hrvatskoj 1945.-1980., str. 256. 

sposobnost općinskih tijela u procjenjivanju djelatnosti vjerske škole jer nemaju ni 
teološkog obrazovanja kojim bi kompetentno prosuđivali teološke udžbenike i nastavu. Svi 
spomenuti navodi iz predstavke bili su odbijeni u odgovoru koji je Savezna komisija za 
vjerska pitanja poslala Predsjedništvu Biskupske konferencije 9. studenog 1961. godine s 
preporukom da se biskupi neposredno obrate republičkim izvršnim vijećima kako bi riješili 
moguće probleme.?7 

U godišnjem izvješću Komisije za vjerska pitanja NR Hrvatske za 1961. godinu kao 
pozitivni pokazatelji promjene crkvene politike navedene su sljedeće činjenice: pozivanje 
predstavnika vlasti na pokope biskupa Ćirila Banića i Antuna Akšamovića, odazivi 
biskupa na državne svečanosti, predavanja u vjerskim školama o političkim događanjima, 
programi u vjerskim školama povodom obilježavanja državnih blagdana, imenovanje 
rezidencijalnih biskupa umjesto administratora, izjava biskupa da poštuju Ustav i zakone, 
ograđivanje od ustaškog iseljeništva i dr. Istaknuto je da nadbiskup Šeper, kao predsjednik 
konferencije, nastupa vrlo oprezno i proračunato te da svodi kontakte s vlastima na 
najmanju moguću mjeru. Kao otežavajući primjeri za normaliziranje odnosa su: predstavka 
Biskupske konferencije iz 1961. g., akcija za beatifikaciju kardinala Stepinca i proglašenje 


Nikole Tavelića kao prvog hrvatskog sveca.?? 


5.2. RAZGOVOR IZMEĐU ŠEPERA IIVEKOVIĆA O CRKVENO-DRŽAVNOJ 
PROBLEMATICI 


Krajem 1961. Iveković je izjavio da je Šeper postao središnja osoba crkvenih krugova 
u Hrvatskoj te da se oko njega vrti sav crkveni život. Okarakterizirao je Šepera kao osobu 
koja vješto izbjegava svaki kontakt s vlastima, a u Vjersku komisiju dolazi samo kada mu 
nešto treba (viza, molba za putovnicu) i još pritom traži da se ne objave u tisku njegovi 
dolasci. Povučeno djeluje, ne želi intervenirati za svećenike koji su politički aktivni i 
izbjegava svaku mogućnost u kojoj bi mogao biti otvoreno napadnut te na razgovore šalje 


pomoćnog biskupa Josipa Lacha i niže predstavnike nadbiskupije.?? 





*I M. AKMADŽA, Katolička crkva u komunističkoj Hrvatskoj 1945.-1980., str. 260. 

*% M. AKMADŽA, Katolička crkva u komunističkoj Hrvatskoj 1945.-1980., str. 261.; M. AKMADŽA, 
Franjo Šeper mudrošću protiv jednoumlja, str. 140-141. 

? M. AKMADŽA, Franjo Šeper mudrošću protiv jednoumlja, str. 141. 

Na poticaj predsjednika hrvatske Vjerske komisije, Stjepana Ivekovića održan je 3. 
ožujka 1962. razgovor sa Šeperom. Iveković je izrazio nezadovoljstvo s nekim emisijama 
Radio Vatikana koje su po sadržaju neprijateljske te se o Stepincu priča kao mučeniku koji 
je trpio za istinu i poziva se mladež da se oduševljava primjerom kardinala Stepinca. O 
Crkvi u Jugoslaviji u emisijama se govori kao o ,,crkvi šutnje“ i ,,crkvi iza gvozdene 
zavjese“ što Iveković smatra krivim navodima. Nadbiskup je na to odgovorio da ne sluša 
Radio Vatikan napomenuvši da je jednu emisiju slušao prije godinu dana i nije mu se 
svidjela. Nadbiskup je nadodao da su poduzeti koraci i da se stvari rješavaju oko toga te da 
će Ivan Tomas biti smijenjen. Iveković je kritizirao okupljanje emigrantskog svećenstva u 
Zavodu sv. Jeronima te je naveo da su se u velikom postotku rješavale putovnice za 
biskupe koji su putovali u Rim, međutim ako se stanje u Zavodu ne izmjeni, država će 
morati revidirati svoju politiku i obustaviti davanje putovnica. Isto tako, zamjera se Svetoj 
Stolici što se njen stav odražava na unutrašnje stanje u Jugoslaviji kao što je npr. 
sakupljanje dokumentacije za beatifikaciju kardinala Stepinca nadodavši da se država ne 
miješa u slavljenje kardinala Stepinca dok to ima crkveni karakter, ali ne dozvoljava 
političku harangu. Što se tiče beatifikacije nadbiskup odgovara da se prikupljanje 
dokumentacije ne organizira na poticaj viših mjesta u Crkvi i to pogotovo ne od strane 
njega samoga, biskupa Lacha i mons. Bakšića tj. onih koji su odgovorni za dijecezu.!%% 
Zanimljivo je primijetiti da je još u proljeće 1960. biskup Lach vodio razgovor s 
Ivekovićem u kojem daje prijedlog da se pronađe čovjek koji će zamijeniti Ivana Tomasa 
na Radiju Vatikan i koji bi odgovarao komunističkim vlastima, pa će ga Šeper preporučiti 
Svetoj Stolici.!! Zbog ultimatuma koje vlast postavlja Crkvi (dobivanje putovnice, slanje 
bogoslova u Rim) Šeper udovoljava državnim zahtjevima te je Ivan Tomas smijenjen u 
lipnju 1962., a taj Šeperov potez ostavio je još jedan gorak okus u ustima iseljenog 


svećenstva. 


1% M. AKMADŽA, Katolička crkva u komunističkoj Hrvatskoj 1945.-1980., str. 262-263. 
11M. AKMADŽA, Franjo Šeper mudrošću protiv jednoumlja, str. 104. 

5.2.1. ŠEPER NE MIJENJA STAV O STALEŠKOM UDRUŽENJU KATOLIČKIH 
SVEĆENIKA 


U razgovoru s Ivekovićem između ostalog vodio se razgovor i o Staleškim 
svećeničkim udruženjima. Iveković objašnjava Šeperu kako je došlo do promjena u 
Udruženju te da sada članovi žele kontakt s biskupima, izrađuju novi plan i žele se 
prilagoditi novonastaloj situaciji. Iveković izražava čuđenje što je Šeper zajedno s 
biskupima toliko protiv tih Udruženja te ne vidi razloga tomu budući da smatra kako je rad 
u bilo kakvom udruženju lakši, a da se udružuju i pravnici i ekonomisti, odvjetnici i 
filozofi pa zašto onda ne bi i svećenici. No, Šeper odgovara da je Udruženje nastalo u 
čudnim okolnostima te da postoje tri razloga zbog čega svećenici stupaju u Udruženje. Prvi 
su stupili oni svećenici koji su imali problema sa zakonom, drugi su imali problema s 
duhovnim vlastima, a treći su oni koji su si htjeli osigurati miran život do smrti. Šeper 
naglašava da ne vidi smisao tih Udruženja kad Crkva već ima svoj ustroj te je organizirana 
pa tako i udružena u biskupije, župe i dekanate. Također, Šeper objašnjava da se svećenici 
birajući svoj poziv odriču nekih građanskih prava kao npr. ženidbe i iako se po tumačenju 
jugoslavenskih vlasti svaki građanin ima pravo udruživati pa tako i svećenik, uspoređuje 
ženidbu kao nešto što po crkvenom zakonu svećenik ne smije, pa se analogno tome 
svećenik ne smije niti udruživati. 

U kasnijim su godinama zbog pregovora Crkve s jugoslavenskim vlastima i zbog 
Drugog vatikanskog koncila Udruženja počela smetati i državi. Postojala je inicijativa da 
se napravi preustroj Udruženja, ali nikakvog napretka nije bilo. S vremenom je zaostajalo i 
nije bilo djelatno. Tijekom pregovora između Svete Stolice i Jugoslavije rad je zamro kako 
ne bi negativno utjecao na pregovore, a nakon potpisivanja sporazuma između Svete 
Stolice i države, o čemu se kasnije u radu govori, Udruženje je izgubilo svoju svrhu, broj 


članova se smanjivao, a s vremenom je Udruženje, na poticaj vlasti, prestalo djelovati.!“? 


12 M. AKMADŽA, Franjo Šeper mudrošću protiv jednoumlja, str. 157-163. 

6. BISKUPSKA KONFERENCIJA 1962. 


Od 11. do 13. rujna 1962. godine održana je biskupska konferencija s koje su se 
biskupi obratili vladi trima predstavkama uoči donošenja novog Ustava, s čijim nacrtom 
nisu bili upoznati. U prvoj predstavci biskupi izražavaju zabrinutost glasovima kako će se 
u zakonodavstvo unijeti odredba po kojoj bi svećenički kandidat morao završiti državnu 
srednju školu, te se postavljaju pitanja pohađanja Mise, vjeronauka, božićnih praznika, 
obnavljanja crkava, samostana i škola. U drugoj predstavci zatraženo je od vlasti da 
mjesne vlasti prestanu s ometanjem obnova samostana. Treću predstavku potpisali su 
biskupi Nežić, Burić, Karmelo Zazinović, krčki biskup i Mihael Toroš, apostolski 
administrator Porečko-pulske biskupije, u svezi sa zvonima s područja Istre koje je Italija 
vratila, a koja su u ratu odnesena te su zatražili 120 milijuna lira za zvona i 50 zvona kao 
odštetu koju je talijanska vlada dala. Savezna komisija za vjerska pitanja odgovorila je 
predsjedniku Biskupske konferencije, Franji Šeperu, 8. listopada 1962. na prvu predstavku 
ističući kako je nacrt već dvije godine poznat cijeloj javnosti, te da navodi iz predstavke ne 
stoje jer promjene u vezi vjerskih škola nisu nigdje predviđene, a na kraju dodaju da bi u 
interesu normalizacije odnosa bilo korisnije da se razgovorom rješavaju konkretna pitanja. 
Što se tiče treće predstavke o zvonima i novčanoj naknadi Koordinacioni odbor SIV-a 
donio je zaključak da se zvona vrate crkvama u Istri, ali da novac pripada državi. Uslijedili 
su razgovori s biskupima koje je zatražila Savezna komisija za vjerska pitanja. 
Razgovaralo se s biskupima Nežićem, Burićem, Bauerleinom i Lachom. S ostalim 
biskupima nije razgovarano jer su već otišli u Rim gdje je započeo Drugi vatikanski koncil 
11. listopada iste godine. Te razgovore izbjegao je nadbiskup Šeper objašnjavajući kako je 
očekivao Ivekovića da dođe kod njega, dok je Iveković očekivao Šepera, a kasnije Šeper 
nije stigao obaviti razgovor jer je morao ići u Rim.19 

Nakon navedenih događanja UDB-a je za Hrvatsku sastavila elaborat o 
neprijateljskom djelovanju katoličkih biskupa. Naime, Bakarić je povodom smrti pape 
Ivana XXIII. (3. lipanj 1963.) izrazio sućut nadbiskupu Šeperu, a ovaj je to protumačio kao 
licemjernu gestu izvedenu u promidžbene svrhe, jer je Šeper tvrdio da je samo naizgled 
došlo do normalizacije crkveno-državnih odnosa, međutim nikakvi ustupci prema Crkvi 


nisu napravljeni te da se vodi smišljena promidžba protiv vjere. Na kraju elaborata 


103. M, AKMADŽA, Katolička crkva u komunističkoj Hrvatskoj 1945.-1980., str. 263-264. 

zaključeno je da biskupi nisu bitno izmijenili svoje stavove o državnim vlastima, dapače 
još su negativniji od vatikanskih stavova. U elaboratu ,,Neprijateljsko djelovanje biskupa i 
kažnjavanje svećenika“ Šeper je svrstan u skupinu koja potiče svećenike na 
beskompromisno držanje prema državnim vlastima. Skupina biskupa na čelu sa Šeperom 
osniva laičke organizacije u radničkim krugovima kako bi spriječili otuđivanje radnika iz 
Crkve. Posebno su upozoravali na organizaciju ,,Suradnice Krista Kralja“ za koju su 
smatrali da je osnovana radi prikupljanja informacija 1 širenja raznih glasina. Tvrdili su da 
je Šeper tolerirao neprijateljska djelovanja u vjerskim školama te se u tim školama 
neprijateljski istupalo prema državnim vlastima. Za Šepera još nadodaju kako je tvrdio da 
je komunizam u Hrvatskoj u službi velikosrpstva te je javno izražavao mržnju prema 


socijalizmu.!%* 


14 M. AKMADŽA, Franjo Šeper mudrošću protiv jednoumlja, str. 149. 

7. ŠEPER NA DRUGOM VATIKANSKOM KONCILU 


Od 11. listopada 1962 do 8. prosinca 1965. u Vatikanu se održavao Drugi 
vatikanski koncil. Održana su četiri zasjedanja, prvi predvođen papom Ivanom XXIII., a 
ostala tri papom Pavlom VI., koji je zamijenio prethodnika nakon njegove smrti. Glavni 
cilj Koncila bilo je osuvremenjivanje Crkve, obnavljanje kršćanskog života vjernika te 
traženje odgovora na potrebe suvremenog društva. U međuvremenu je Šeper posjetio 
Ivekovića 24. travnja 1963. kako bi ga izvijestio o radu Koncila. Šeper je govorio o papi 
Ivanu XXIII. koji je različit od svojih prethodnika, da je širokih pogleda i pristupačan. 
Složio se s Ivekovićem da se papa bori za mir u svijetu, ukidanje razlika između rasa i 
vjera te da takvo stajalište može doprinijeti normaliziranju crkveno-državnih odnosa u 
Jugoslaviji. !% 

Jedna od novosti na Vatikanskom koncilu bilo je i zbližavanje s drugim 
konfesijama kao i poticanje dijaloga s ateističkim krugovima. Tako je Šeper djelovao na 
Državno tajništvo u Vatikanu da se pozovu i predstavnici Srpske pravoslavne crkve (SPC), 
kao što su pozvani i drugi kršćanski predstavnici jer ipak katoličanstvo i pravoslavlje imaju 
najviše zajedničkih točaka. Sveta Stolica podržala je taj prijedlog te pozvala predstavnike 
Srpske pravoslavne crkve. Jugoslavija je strahovala od takve odluke, smatrajući da će se 
obje Crkve previše približiti i djelovati protiv režima pa su odlazak u Rim odobrili samo 
dvojici nižih predstavnika SPC-a i to samo na svečanost povodom zatvaranja rada 
Koncila.!%6 

Na prvom zasjedanju Koncila Šeper je 24. listopada 1962. istupio zalaganjem za 
uvođenje narodnog jezika u liturgiju argumentirajući kako je liturgija najvažnija za 
pastoralnu djelatnost pogotovo u zemljama gdje ne postoje katoličke škole, vjerski tisak, 
karitativne ustanove.!“" Na trećem zasjedanju 29. rujna 1964., Šeper se zalaže za suradnju 
sa Židovima s kojima Katolička crkva dijeli Stari zavjet. Na istom zasjedanju ističe 
problematiku iseljenog svećenstva, zalaže se za solidarnost u rješavanju problema koja bi 
se iskazivala kao pomoć iseljenicima da se snađu u novim životnim okolnostima i da 


organiziraju vlastiti život u novom okruženju. Također, smatra da pomiješanost naroda nije 





195 M. AKMADŽA, Franjo Šeper mudrošću protiv jednoumlja, str. 150., 154-155. 
106 Jsfo, str. 176-177. 
107 Fsto, str. 177. 

nikakvo zlo, nego je prilika za postizanje jedinstva ljudskog roda.!% Šeper je 24. rujna 
1965. progovorio o ateizmu. Smatrao je da Crkva o toj tematici ne smije šutjeti, nego 
iskazati kršćansko poimanje svijeta, ali da shvaćaju suvremeno bezboštvo i prihvaćaju 
njegovo postojanje. Time je Šeper htio naglasiti da cilj rasprave o ateizmu nije osuda 
bezboštva niti namjera obraćenja bezbožnika, ali ni potreba za borbenim stavom prema 
neistomišljenicima, nego je potreban otvoren i iskren dijalog i međusobno upoznavanje.!“? 
Pojedine Šeperove istupe vlast je ocjenjivala pozitivnima ili negativnima. Smatrali su da se 
biskupi Jugoslavije ne ističu pozitivno i da svaki napredniji prijedlog prihvaćaju sa 
zadrškom. U skladu s time, 2. listopada 1965. Ivo Vejvoda, jugoslavenski veleposlanik u 
Rimu, uputio je prigovor Šeperu tijekom razgovora, jer je u raspravi o ateizmu iznio tezu o 
nepravednom javnom poretku. Međutim, Vejvoda nije ulazio u analizu Šeperovih 
tekstova, ali je komentirao javni tisak koji je o govorio o nepovoljnom i negativnom stanju 
u Jugoslaviji. Šeper se ogradio od tiska objašnjavajući da desničarski tisak iskrivljeno 
prikazuje njegove rasprave, naveo je da je i vatikanski list ,,L'Osservatore Romano“ krivo 
prenio jednu rečenicu te time promijenio smisao Šeperove misli. Na kraju razgovora Šeper 
obećaje da će sve tekstove svojih govora predati Vejvodi kako bi ih i vlasti mogle pročitati 


i ispravno tumačiti.!!9 





1% M, AKMADŽA, Franjo Šeper mudrošću protiv jednoumlja, str. 180. 
1% M. AKMADŽA, Isto, str. 183. 
10 Zsfo, str. 182. 

8. ŠEPER I PROBLEMI S ISELJENIM SVEĆENSTVOM 


Početkom ožujka 1963. Savezna komisija za vjerska pitanja raspravljala je o 
predstavci koju bi trebalo uputiti Predsjedništvu Biskupske konferencije u vezi s 
neprijateljskim djelovanjem 1000 katoličkih svećenika, a od čega 300 djeluje aktivno 
protiv Jugoslavije. Dogovoreno je da se biskupe obavijesti da normalizacija crkveno- 
državnih odnosa u velikoj mjeri ovisi o stavu biskupa prema svećenicima emigrantima. 

SIV je 30. ožujka 1963. uputio predstavku predsjedništvu  Biskupskih 
konferencija o djelatnosti svećeničke emigracije. Izneseno je da u neprijateljskoj 
aktivnosti i akcijama protiv Jugoslavije sudjeluje, pa čak i organizira akcije, veliki broj 
svećenika emigranata te da i u Jugoslaviji ima mnogo takvih svećenika koji surađuju s 
neprijateljskom emigracijom i primaju od njih novčanu pomoć. Upozoreno je da takve 
akcije ne mogu djelovati na razvoj normalizacije crkveno-državnih odnosa. Biskupi su 
na tu predstavku odgovorili tek 3. svibnja 1964., a u međuvremenu su predložili Svetoj 
Stolici da pitanje svećenika i emigranata riješi tako da se svećenici s neriješenim 
statusom isključe iz jugoslavenskih biskupija i uključe u biskupije stalnog mjesta 
boravka. Taj prijedlog jugoslavenske su vlasti ocijenile pozitivno.!!! Međutim, smetalo 
im je što biskupi ne odgovaraju na predstavku o svećeničkoj emigraciji. 

Šeper je, u pratnji svog tajnika Vladimira Stankovića, posjetio jugoslavensko 
veleposlanstvo u Rimu 26. studenog 1963., zbog produženja vize. Osim ponekih 
upravnih pitanja, postavljeno je i pitanje o razvoju odnosa između Svete Stolice i 
Jugoslavije, no o tome Šeper nije htio govoriti. Veleposlanik Vejvoda zatim predbacuje 
Šeperu što biskupi nisu odgovorili na predstavku o neprijateljskom djelovanju 
svećenika.!!* Iz biskupskog ponašanja Vejvoda iščitava nekorektnost i izriče sumnju u 
biskupe da ne žele raditi na normalizaciji crkveno-državnih odnosa. Neprihvatljivo je da 
!IM. AKMADŽA, Katolička crkva u komunističkoj Hrvatskoj 1945.-1980., str. 185. 

112 Zanimljivo je kako o osudi na neprijateljsko djelovanje emigranata govori nepoznati autor članka 
»Može li se govoriti o slobodi crkve u Jugoslaviji?“Autor je potpisan sa tri zvjezdice (***), a članak je 
objavljen u časopisu ,,Novi život“. Iznosi se dio članka: ,,Kada dakle govorimo o vjerskom progonu u 
Jugoslaviji, mi to radimo ne iz nekih političkih ciljeva, nego iz ljubavi prema istini, prema Crkvi i svome 
narodu; ne iz bolesne i štetne želje da zaoštravamo odnose i da smetamo mogućem konstruktivnom 
sporazumu u duhu pravde, istine i poštenog mira, nego iz duboke svijesti da smo svi pozvani (jer smo 
članovi i Crkve i naroda) pridonositi stvarno, a ne tek prividnom rješenju ovog preteškog pitanja, o kojem 
rješenju ovisi budućnost našeg naroda i Crkve u njemu. A naš konkretni prilog mora biti u prvom redu 
svjedočanstvo istine; u našem slučaju ta bolna istina jasno je izrečena riječima naših biskupa: ,, psihoza 


straha“ tj. progonstvo. (***) ,Može li se govoriti o slobodi crkve u Jugoslaviji?“ u: Novi život, Rim, 
1965, br. 4, str. 276.) 

Šeper, kao predsjednik Biskupske konferencije, nije u stanju tako dugo okupiti biskupe i 
sastaviti odgovor na predstavku. Vejvoda nepovoljnim ocjenjuje što neki biskupi 
prenose iseljenim svećenicima razgovore s jugoslavenskim veleposlanstvom i s 
vlastima, a svećenici to onda koriste u antijugoslavenske i političko-promidžbene svrhe. 
Takvo ponašanje vlast neće trpjeti i neće se odraziti dobro na uspostavljanje crkveno- 
državnih odnosa, ako se ne riješi problem. Izrazio je očekivanje da se Šeper više aktivira 
u političkim odnosima, a i to mu je određeno svojstvo budući da je predsjednik 
Biskupske konferencije. No, Šeper odgovara da je tim položajem ovlašten sazivati 
sjednice te nema većih ovlasti od toga. Šeper tumači da biskupi nisu stigli održati 
konferenciju zbog zauzetosti crkveno-vjerskim poslovima, a dok su bili u Rimu, 
Republička i Savezna komisija za vjerska pitanja preporučila je da se sjednica ne saziva 
dok su ondje zbog utjecaja na iseljene svećenike. Od biskupa, smatra Šeper, nije se 
moglo očekivati da osude političke iseljenike i njihovo djelovanje, jer oni imaju pravo 
na slobodu političkog opredjeljenja, jedino što mogu jest osuditi terorizam i bilo koji 
oblik nasilja. Šeper se nalazio u nepogodnoj situaciji, s jedne strane vlasti su 
procjenjivale da je s njim teško razgovarati i da izbjegava kontakte s vlastima te ne čini 
dovoljno za poboljšanje crkveno-državnih odnosa, a s druge strane napadaju ga 
iseljenički krugovi da previše podilazi komunističkim vlastima i ne zastupa hrvatsko- 


katoličke stavove. !13 


Biskupska konferencija s koje je poslan odgovor SIV-u na predstavku održana je 
od 24. do 27. travnja 1964. U odgovoru su napisali da djelovanje svećenika mora biti 
vođeno pastoralnim i duhovnim potrebama vjernika te crkvena vlast u tome nema 
nikakve ovlasti osim da svoju djelatnost usklađuje prema načelima ljudske i kršćanske 
etike. Proglašavaju se nemjerodavnim u svezi s problemom iseljenih svećenika te 
upućuju SIV na Svetu Stolicu koja ima tijelo (Konzistorijalnu kongregaciju) koje vodi 
brigu o ovom problemu i koje daje dozvolu boravka i rada u pojedinim biskupijama u 
inozemstvu.!!* Nezadovoljstvo takvim stavom izrazio je Ivo Senjanović, predsjednik 
Komisije za vjerska pitanja SR Hrvatske, nadbiskupu Šeperu 10. srpnja 1964. Šeper je 
očekivao da će Komisija reagirati, a stavove biskupa opravdava činjenicom da biskupi 


nemaju dovoljno informacija o iseljenim svećenicima, a nije im dostupan ni iseljenički 


113 M. AKMADŽA, Franjo Šeper mudrošću protiv jednoumlja, str. 167-169. 
14 [sto, str. 171. 

tisak. Vlasti je smetalo što se biskupi nisu osvrnuli na neke pojedinosti i osobe koje su 
naveli u predstavci, kao što je djelovanje Krešimira Zorića koji ima Odsjek za 
emigraciju pri Konzisterijalnoj kongregaciji. Njega je vlast dovela u vezu s 
Draganovićem jer se brinuo za iseljenike, premda je njegov rad bio isključivo pastoralni 
i duhovni te nije imamo nikakve političke konotacije. Međutim, da su Zorića maknuli s 
te pozicije rad s iseljenicima bio bi potpuno ugašen, a to ipak nitko od biskupa nije htio. 
Šeper podsjeća na činjenicu da je upravo on sam radio na čišćenju Zavoda te je smijenio 
Draganovića, a potom i Tomasa. No, Senjanović smatra da Šeper i biskupi moraju 
pokazati više volje u sređivanju crkveno-državnih odnosa, pogotovo kad se od njih traži 


rješavanje problema s iseljenim svećenicima. !!5 


Na odnos Šepera prema iseljenim svećenicima svijetlo baca još jedna činjenica. 
Naime, svećenici-emigranti koji su morali otići svojevoljno ili prisilno iz Zavoda sv. 
Jeronima prikupili su sredstva za kupnju kuće u Grottaferrati kraj Rima 10. srpnja 1962. U 
toj kući nalazili su se već spomenuti svećenici Tomas, Veraja, Simčić, Zorić, a služila je i 
kao sjedište ,,Hrvatske iseljeničke  dušobrižničke službe“ (Cura  pastoralis pro 
emigrantibus Croatis). Jedna od djelatnosti Hrvatskog pastoralnog centra u Grottaferrati 
bilo je 1 izdavanje časopisa ,,Novi život“ koji je bio namijenjen hrvatskoj intelektualnoj 
emigraciji. Časopis je redovito izlazio kroz šest godina (1962.-1967.), 1968. godine izašla 
su dva broja, 1969. godine niti jedan, te zadnji dvobroj izlazi 1970., a nakon te godine 
časopis prestaje izlaziti. Mnoge članke za časopis pisao je Ivan Tomas pod različitim 
pseudonimima, a posao uredništva obavljali su Fabijan Veraja i Milan Simčić.!!* Tako 
časopis nije bio politički, štoviše puni naslov časopisa je ,,Novi život - katolički časopis za 
kulturna i duhovna pitanja“, ipak je stalno bio optuživan kao promotor antijugoslavenstva. 
Zbog raznih optužbi od strane jugoslavenskog veleposlanstva i nadbiskup Šeper podlegao 
je tim optužbama te pokušao spriječiti daljnje izdavanje sa svrhom da ,,Ostpriesthilfe“ 
(organizacija za pomoć svećenicima istočne Europe) obustavi financijsku pomoć za 
časopis.!!" U jesen 1964. Veraja i biskup Franić otišli su k p. Ugu Martonu, redovniku 
premonstrateškog reda (norbertinci), koji im je i ukazao na činjenicu da Šeper optužuje 


časopis zbog politike. Kako bi se uvjerio u istinitost Šeperove tvrdnje, p. Marton zatražio 





115 M. AKMADŽA, Franjo Šeper mudrošću protiv jednoumlja, str. 171-173. 
16 F, VERAJA, Putovima providnosti, str. 142-147. 
17 Isto, str. 221. 

je jednog hrvatskog redovnika, koji nije imao veze s časopisom, da pregleda prva dva 
godišta časopisa. Odgovor je bio negativan te je Šeperov pokušaj ostao bez uspjeha. Veraja 
smatra da Šeper nije ni čitao taj časopis jer, u protivnom, ne bi mogao doći do tog 
zaključka. Sporan je, za jugoslavenski režim, bio članak ,,Desničarski i ljevičarski 
katolicizam (Misli za osobnu izgradnju)“ objavljen u 2. broju 1962.!!5 U članku se 
objašnjavaju pojmovi desničarski i ljevičarski katolicizam te njegovo poimanje kroz kratak 


pregled bitnih povijesnih prekretnica i događaja u Crkvi i svijetu.!!? 





HŠ E, VERAJA, Va. dj., str. 221. 
1% T, S., ,Desničarski i ljevičarski katolicizam (Misli za osobnu izgradnju)“, u: Novi život, Rim 1962, 
br.2, str. 51-62. 

9. USPOSTAVLJANJE ODNOSA IZMEĐU VATIKANA I JUGOSLAVIJE 


Zbog teškog stanja Katoličke crkve u istočnim zemljama koje su pale pod 
autoritarne i nedemokratske režime, Vatikan je nastojao osigurati u tim zemljama, 
osnovna prava i minimalan prostor slobode. Takav stav Svete Stolice nazivan je 
»Ostpolitik“ - istočnom politikom. Promjena je došla s papom Ivanom XXIII. koji je 
,otvorio vrata prema Istoku“ u enciklici ,,Pacem in terris“ (Mir na zemlji) 1963., a 
kasnije taj stav preuzima i papa Pavao VI. u svojoj prvoj encklici ,,Ecclesiam suam“ iz 
1964. u kojoj upozorava vjernike da ne vide poraz Katoličke crkve u dijalogu s 
marksizmom i komunističkim vlastima. Smisao vatikanske ,istočne politike“ bio je 
Crkvi osigurati dostatan prostor unutar uskih okvira komunističkog režima, priznanje 
papina autoriteta nad Katoličkom crkvom te joj omogućiti slobodu u održavanju veza s 


Rimom.!2" 


9.1. PRIPREMA TERENA ZA POČETAK PREGOVORA IZMEĐU VATIKANA I 
JUGOSLAVIJE 


Početkom 1963., jugoslavenski veleposlanik Ivo Vejvoda izrazio je želju 
jugoslavenske vlade za kontaktima sa Svetom Stolicom. Vejvoda je tu želju prenio 
preko talijanskog ustavnog suca Nicole Jaegera te je Jaeger zamolio Vejvodu da svoje 
stavove, odnosno stavove jugoslavenske vlade o razmatranju mogućih pregovora, 
prenese predstavniku Svete Stolice. Savezna komisija za vjerska pitanja razradila je 
stavove i predala Vejvodi upute za daljnje postupanje. Najbitnije za jugoslavensku 
stranu je da Sveta Stolica utječe na biskupe u Jugoslaviji da srede odnos s državom. 
Vejvoda je dobio uputu da ne pokaže veliku zainteresiranost za uspostavljanje kontakta, 
ali ako Sveta Stolica pokaže interes neka se kontaktira i obrazloži stavove jugoslavenske 
strane. Vlast je pritom istakla da se sva konkretna pitanja trebaju rješavati između 
biskupa i vlade u Jugoslaviji. 

U svibnju 1963. počeli su neformalni informacijski razgovori kako bi se istražili 


zahtjevi jedne i druge strane. Pritom je jugoslavensku stranu u tim razgovorima 





120 Franjo, ŠANJEK, ,,Kardinal Franjo Šeper i njegovo djelovanje u odnosima Crkve i države (Protokol 
Svete Stolice i SFRJ, 25. lipnja 1966.)“ u: Šeper III, Veritatem facientes in caritate, Zagreb, 2003, str. 
134. 

predstavljao Nikola Mandić, ministar-savjetnik veleposlanstva u Rimu, a Svetu Stolicu 
zastupao je Agostino Casaroli dotajnik Kongregacije za izvanredne crkvene poslove.!?! 

Jugoslavenska državna tijela napravila su analizu kojom uočavaju da Sveta 
Stolica ima za cilj ojačati poziciju Katoličke crkve u Jugoslaviji, ublažiti teškoće koje 
proživljava, ali da su prisutni i talijanski nacionalni interesi. Jugoslavija je u 
pregovorima vidjela mogućnost da neutralizira djelatnost nazadnjačkih krugova u 
Vatikanu, posebice djelatnost iseljeništva te da na taj način spriječi antikomunističku 
propagandu. 

Ponovni susret Casarolija i Mandića bio je 6. ožujka 1964.!?* Casaroli je izrazio 
papino mišljenje o problemima u Jugoslaviji za koje je posebno zainteresiran, a svaki 
dojam da Sveta Stolica odugovlači s rješenjem tog odnosa jest pogrešan. Isto je tako 
Sveta Stolica zainteresirana za ,,modus vivendi“ 1 predlaže da razgovori poprime viši 
karakter, ali to nije uvjet. Mandić u ime Jugoslavije prihvaća da razgovori poprime viši 
karakter, te da se uspostavi dogovor oko konkretnih pitanja i uspostavi nekakav odnos 
koji, ipak, ne može biti diplomatski, ali ni u obliku konkordata. Na kraju je odlučeno da 


svaka strana izradi popis zahtjeva o kojima će se raspravljati na sljedećim sastancima. 123 


Novi sastanak Casarolija i Mandića (prisutan i Vitomir Dobrila, tajnik 
veleposlanstva Jugoslavije u Rimu) održan je u Rimu 17. travnja 1964. Na sastanku je 
Casaroli potaknuo da se krene u novu fazu razgovora te traži da mu Mandić odredi 
željene ciljeve jugoslavenske vlasti kako bi se nastavilo s daljnjim procesom 
uspostavljanja odnosa. Mandić objašnjava da još nije vrijeme za uspostavu 
diplomatskog odnosa, a jedna od želja vlasti jest da se pri postavljanju biskupa traži 
suglasnost od države. Casaroli se čudi takvom zahtjevu i smatra da takvo što Sveta 
Stolica neće dopustiti. Sveta Stolica predložila je da za daljnje razgovore treba ispitati 
Ustav Socijalističke Federativne Republike Jugoslavije (SFRJ) o stvarima koje su u 
interesu Crkve, ispitati savezno zakonodavstvo SFRJ jer je pravomoćno stanje različito 
u pojedinim republikama što čini probleme Crkvi, zatim da se ispita stanje stvari koja 


bude pozornost biskupa te utvrditi koje su točke Ustava neprijateljske kako bi se 





IA, CASAROLI, Mučeništvo strpljivosti, str. 318., F. VERAJA, Putovima providnosti, str. 238. 
122 F, VERAJA, Putovima providnosti, str. 238. 
13 M. AKMADŽA, Katolička crkva u Hrvatskoj i komunistički režim 1945.-1966., str. 271. 

uspostavio prihvatljiv pristup za obje strane. Taj okvir prihvaćen je kao temelj za daljnje 


postupanje. 


Stavovi su bili podijeljeni oko vođenja pregovora. No i jedna i druga strana 
uviđale su da će imati neke koristi od ponovnog uspostavljanja odnosa. U 
međuvremenu, o pregovorima i zahtjevima obiju strana svoje mišljenje u jednoj ,,Noti“ 
izražavaju mons. Bukatko i mons. Čule. Traže da Sveta Stolica ne dopusti uplitanje 
jugoslavenske vlasti u imenovanje biskupa, da se isključi izjava lojalnosti državi, da se 
ne dopusti miješanje Vlade u poslove Zavoda sv. Jeronima, da Vlada dopusti pravnu 
osobnost ne samo biskupijama nego i drugim crkvenim tijelima te da se dokinu 


Svećenička staleška udruženja. !?* 


Na proširenom sastanku Savezne komisije za vjerska pitanja 18. svibnja 1964. 
po prvi se puta veleposlanik Vejvoda zalagao za uspostavu diplomatskih odnosa s 
Katoličkom crkvom, no vjerska komisija nije stala uz taj prijedlog razmišljajući kakav 
će odjek imati taj događaj u zemlji i u odnosima sa Srpskom pravoslavnom crkvom. 
Ipak odlučeno je da se naprave dvije moguće varijante odnosa: nediplomatska, koja je 
podrazumijevala prisutnost stalnog vatikanskog izaslanika u SFRJ i jugoslavenskog 
promatrača u Vatikanu, te diplomatska koja podrazumijeva obnavljanje prekinutih 
odnosa što bi značilo da Sveta Stolica u Beogradu postavi nuncija, a da Jugoslavija 
pošalje svog veleposlanika u Vatikan. Na tom se sastanku i prvi puta spominje protokol 
koji bi parafirale obje strane, no o tome se još treba razgovarati sa Svetom Stolicom 


kada završe svi pregovori.!? 


9.2. SLUŽBENI PREGOVORI JUGOSLAYVIJE I SVETE STOLICE 


Krajem lipnja 1964. godine započeli su službeni pregovori razmjenom 
promemorija u kojima su bile naznačene točke o kojima su obje strane raspravljale. Od 
26. lipnja do 7. srpnja 1964. godine vođeni su razgovori između Agostina Casarolija i 


Luigia Bonganina zastupnika Svete Stolice, te predstavnika jugoslavenske strane Nikole 


14 E, VERAJA, Putovima providnosti, str. 241. Nota se nalazi u Le Carte Casaroli. 
125 M. AKMADŽA, Katolička crkva u komunističkoj Hrvatskoj 1945.-1980., str. 291. 

Mandića i Vitomira Dobrile. U tim razgovorima istaknuti su zahtjevi i pitanja Svete 
Stolice i Jugoslavije o kojima se želi raspravljati. Jugoslavija je zahtijevala lojalnost 
katoličkog klera prema državi, priznavanje društvenog uređenja Jugoslavije, priznavanje 
stanja odvojenosti Crkve i države, prestanak neprijateljske promidžbe Jugoslavije, 
nemiješanje u unutrašnje poslove Jugoslavije, suradnju s državnim organima u 
rješavanju konkretnih pitanja, da se u vjerskim školama ne djeluje protiv društveno- 
političkog uređenja, da se prestane s pružanjem potpore i pomoći ustaškoj emigraciji, 
depolitizacija Zavoda sv. Jeronima, pravo Vlade na izraz suglasnosti pri imenovanju 
biskupa na teritoriju Jugoslavije, te da se granice biskupija odrede prema granicama 
države. Sveta Stolica u popis zahtjeva stavlja primjenu 1 poštivanje načela slobode 
svijesti i vjeroispovijesti za sve kategorije građana, pitanja vjerske nastave, sjemeništa i 
vojne službe svećenika, slobode vršenja vjerskih obreda i podjele sakramenata, ukidanje 
svećeničkih udruženja, jednakost svećenika pred zakonom te slobodu kontakata sa 
Svetom Stolicom.12* 

O daljnjim pregovorima naznačeno je da bi se mogli voditi ponekad u Rimu, a 
potom u Beogradu na što su obje strane izrazile suglasnost. Mandić i Casaroli 26. 


studenog 1964., dogovorili su sljedeći sastanak u siječnju 1965. godine. 


9.2.1. NASTAVAK PREGOVORA U SIJEČNJU 


Pregovori su započeli 14. siječnja 1965. godine, a trajali su punih deset dana. Na 
strani jugoslavenske delegacije bio je Petar Ivičević, podtajnik predsjedništva Republike 
i član Savezne komisije za vjerske poslove, predsjednik Komisije za vjerska pitanja 
Slovenije Boris Kocijančič i Vitomir Dobrila tajnik jugoslavenskog veleposlanstva u 
Rimu. U ime Svete Stolice zastupali su Luigi Bongianino i Agostino Casaroli. Casaroli 
u svojoj knjizi svjedoči da je ton razgovora bio ugodan, dinamičan, vrlo otvoren i 
neuobičajeno srdačan, što mu je ponekad budilo dvojbu. U razgovorima su istaknuti 
glavni zahtjevi jedne i druge strane. Vlada nije odustajala od zahtjeva da se traži 
odobrenje od države pri imenovanju biskupa tako što će Sveta Stolica prije nego nastavi 
s imenovanjem, objaviti ime izabranog kandidata, a vlada bi objavila eventualne 


primjedbe političkog karaktera protiv kandidata. Takva mogućnost ne bi bila problem u 


126 Tsfo, str. 296. 

demokratskim zemljama, no Sveta Stolica nikako nije dopustila ovakvu politiku unutar 
zemalja s diktatorskim režimom te je Jugoslavija taj zahtjev isključila. Slijedila je točka 
Zavod sv. Jeronima. Vlada je tražila da Zavod bude otvoren i za nehrvatske biskupije i 
bez diskriminacija (prikrivajući u potonjem mogućnost da i svećenici iz Udruženja 
borave u Zavodu) zatim da Rektor bude jugoslavenski građanin, imenovan s 
odobrenjem vlade, da se u povodu obilježavanja blagdana i praznika postavi 
jugoslavenska zastava te da se iz Zavoda isključe svi svećenici koji su 
protujugoslavenski orijentirani.!?" Sveta Stolica nije taj zahtjev smatrala prikladnim za 
bilateralni sporazum, no Vlada uvjetuje neodobravanjem viza svećenicima ukoliko se 
zahtjev ne odobri. Jugoslavenska vlast traži da se ukinu kazne i zabrane za svećenike 
koji su članovi Staleškog svećeničkog udruženja (pojedini biskupi ekskomunicirali bi 
svećenike koji bi pristupali Udruženju), a Casaroli u ime Svete Stolice predlaže usmenu 
izjavu u kojoj se očituje spremnost Svete Stolice da ponovno razmotri to pitanje u 
dogovoru s biskupima kako bi pronašla moguća rješenja. Jugoslavija to prihvaća 
nadajući se nekakvom rješenju u bliskoj budućnosti. Casaroli svjedoči da nije imao 
drugog izbora nego prividno popustiti na ovakav način jer je jugoslavenska vlast oko te 
teme bila beskompromisna, a s druge strane bio je svjestan da jugoslavenski biskupi 
nikada neće prihvatiti takav zahtjev niti u bližoj ni u daljoj budućnosti. O nemiješanju 
Crkve u politiku nije bilo većih rasprava jer Crkva ionako zastupa takvo stajalište, 
pogotovo ako se radi o miješanjima s političkim karakterom. Vlada traži i osudu 
terorizma, što je i Crkvi temeljno načelo stoga Casaroli nije smatrao potrebnim posebno 
naglašavati osudu terorizma jer je on previše stran duhu i savjesti svećenika bez obzira 
koliko ga zahvaća antijugoslavensk1 i nacionalistički poriv. Stoga Sveta Stolica traži da 
se konkretni primjeri političkih akcija među svećenicima dostave s uvjerljivim 
dokaznim materijalima. Zahtjevi Svete Stolice bili su istovjetni zahtjevima biskupa koji 
su iskazani u brojnim predstavkama koje su već spomenute u radu. To je sloboda 
vjeroispovijesti, sloboda tiska, vjerskih obreda i podjele sakramenata, odgoj mladeži i 


sl. No, traži se da se prava i slobode građana priznaju i u praksi, a ne samo deklarativno, 





27 M. AKMADŽA, Katolička crkva u komunističkoj Hrvatskoj 1945.-1980., str. 298.; Ratko, PERIĆ, 
»Papinski hrvatski zavod sv. Jeronima u Rimu (1959.-2001.)“ u: Papinski hrvatski zavod sv. Jeronima 
(1901.—2001.), Zbornik u prigodi stoljetnice Papinskog hrvatskog zavoda sv. Jeronima, Rim, 2001., str. 
384. 

no jedino jamstvo koje je Vlada željela dati jest da se u školama više neće djelovati 


protuvjerski, a Svetoj Stolici to jamstvo nije bilo dovoljno. !?? 


18 A, CASAROLI, Nav. dj. str. 322-342, M. AKMADŽA, Katolička crkva u komunističkoj Hrvatskoj 
1945.-1980., str. 297-299. 

10. IMENOVANJE NADBISKUPA FRANJE ŠEPERA ZA KARDINALA 


Između pregovora, točnije 25. siječnja 1965. godine vatikanski list 
»L Osservatore Romano“ objavio je popis dvadeset i sedmorice biskupa i svećenika koje 
je papa Pavao VI. odlučio uzdići na čast kardinala svete Rimske Crkve. Hrvatska je 
javnost u domovini i emigraciji oduševljeno primila vijest da se među novoizabranim 
kardinalima nalazi i zagrebački nadbiskup dr. Franjo Šeper. Vijest je objavljena na 
Radio Vatikanu i Radio Zagrebu. Franjo Šeper obratio se javnosti preko Radio 
Vatikana. 

Draga braćo svećenici i vjernici zagrebačke nadbiskupije! 

Kad sam jučer rano popodne avionom stigao u Rim da sudjelujem u radu 
koncilske komisije, već su radiostanice bile širom svijeta poslale vijest, da je Sv. Otac 
Pavao VI. odlučio imenovati 27 novih kardinala. Među njima nalazi se i ime 
zagrebačkog nadbiskupa. Premda smatram, da ima drugih, koji bi prije mene bili 
zavrijedili ovu crkvenu čast, nemam prava da raspravljam o razlozima, koji su Sv. Oca 
vodili kod ovog imenovanja. Ovo odlikovanje smatram darom, koji Sv. Otac preko mene 
zapravo daje čitavom hrvatskom narodu, a na posebni način starodrevnoj i prostranoj 
zagrebačkoj nadbiskupiji. U ovom smislu primam iz ruku našeg zajedničkog Oca ovaj 
dar. 

Sa zahvalnošću i najvećim poštivanjem mislim kod ove zgode na svog kolegu za 
vrijeme studija i predšasnika u službi zagrebačkog nadbiskupa, svete uspomene 
kardinala Alojzija Stepinca, koji je kao prvi zagrebački nadbiskup u ovom stoljeću za 
svoje zasluge bio imenovan kardinalom Svete Rimske Crkve. 

S osjećajem bratske ljubavi pozdravljam sve preuzvišene biskupe u Jugoslaviji, 
sve svećenike, redovnike, redovnice i sve vjernike širom naše domovine. 

Vas, braćo svećenici i dragi vjernici zagrebačke nadbiskupije posebno prosim, 
da se molite za svoga natpastira, da svojim životom i radom pokaže, da je dostojan 


povjerenja, koje mu je Sveti Otac iskazao. Hvaljen Isus i Marija!!?? 


Povodom imenovanja kardinala Šepera, jugoslavensko veleposlanstvo u Rimu 


priredilo je ručak u Šeperovu čast 4. ožujka 1965. Na ručku su sudjelovali veleposlanik 


12 Tekst je u cijelosti preuzet iz časopisa Novi Život (Rim), 1965., br. 1., str. 47-48. 

Vejvoda, kardinal Tisserant, nadbiskup Bukatko, mons. Casaroli, rektor Kokša, ministar 
talijanskih pošta Russo, tajnik kabineta talijanskog predsjednika Vlade Alda Mora! i 
Šeperov tajnik Vladimir Stanković. 13! 

Jugoslavensko veleposlanstvo prosvjedovalo je zbog ovog govora kao i zbog još 
jednog (na proslavi ustoličenja kardinala Šepera 7. ožujka 1965. u zagrebačkoj 
katedrali!*?) te zbog emisije o Stepincu na Radio Vatikanu. U oba govora istican je 
Alojzije Stepinac, a prikazivati njega mučenikom i odavati mu zahvale, jugoslavenskoj 
vlasti bilo je neprihvatljivo te su prijetili lošim posljedicama za crkveno-državne odnose 
i pregovore koji su u tijeku. Jugoslavensko veleposlanstvo u Rimu traži očitovanje 
Svete Stolice o ovom problemu. Mons. Bongianino izjavio je da nije upoznat s 
navedenim događajima, ali da odbacuje svaku sumnju da je ovo smišljena politička 


akcija te da će o svemu razgovarati sa Šeperom i uredništvom Radija Vatikan.13? 





130 Tme tajnika se ne navodi. 

131 Vladimir, STANKOVIĆ, Zapisi o kardinalu Šeperu, Zagreb, 2001., str. 43. 
132 Tsto, str. 31. 

133 M. AKMADŽA, Franjo Šeper mudrošću protiv jednoumlja, str. 211. 

11. SASTAVLJANJE SPORAZUMA 


Pregovori između Svete Stolice i Jugoslavije nastavljaju se 29. svibnja 1965. 
godine u Beogradu. U međuvremenu došlo je do promjena u ministarskom sastavu. 
Između ostalog za novog predsjednika Savezne komisije za vjerska pitanja imenovan je 
Milutin Morača, a na mjesto predsjednika Komisije za vjerska pitanja NR Hrvatske 
došao je Vjekoslav Cvrlje. No, predstavništvo Jugoslavije u pregovorima ostalo je 
nepromijenjeno. Novi ministar Cvrlje došao je u kurtoazni posjet kardinalu Šeperu 24. 
svibnja 1965. U razgovoru se Šeper osvrće na pregovore te se zanima kakav će biti 
ishod pregovora na što mu Cvrlje odgovara da se nada pozitivnom rezultatu jer unatoč 
nekim teškoćama, pronašao se put međusobnog razumijevanja i približavanja stavova. 
Tjedan dana kasnije Šeper uzvraća posjet, a Cvrlje zapisuje u svom izvješću da je dobio 
dojam kako Šeper strahuje od ishoda pregovora. !5* 

Tijekom pregovora uglavnom se radilo na usklađivanju eventualnog sporazuma, 
a na kraju je utvrđen zajednički nacrt sporazuma koji su trebale odobriti obje strane. 
Tekst koji je odobren na ovim pregovorima uglavnom je sadržavao sve točke koje ima i 
kasniji Protokol iako su još napravljene neke manje promjene.!?* Neke od točaka, oko 
kojih je bilo teškoća u dogovorima napravljene su u obliku usmenih izjava koje nisu 
bile namijenjene za objavljivanje i nisu imale pravnu snagu (pitanje Zavoda sv. 
Jeronima i imovinsko-pravna pitanja), dok su neke ,,teže“ teme potpuno izostavljene iz 
dokumenata (svećenička staleška udruženja i imenovanje biskupa)!** i ostavljene za 
neka zrelija vremena za koja je postojala nada da će se naći kao proširenje sporazuma. 
Casaroli je na povratku iz Beograda (9. lipnja 1965.) stao u Zagrebu i posjetio kardinala 
Šepera kojem je ostavio presliku odobrenih tekstova te ga zamolio da o svemu 
obavijesti biskupe kako bi doznao njihovo mišljenje o sporazumu. Međutim, u jednom 
dijelu sporazuma spominje se terorizam i političko djelovanje svećenika za što je, 
dakako, jugoslavenska vlast tražila od Svete Stolice izricanje osude, a kardinal Šeper 
preporuča Casaroliju da ukoliko dođe do potpisivanja sporazuma neka se sporazum ne 


objavi jer ovo potonje vrlo je osjetljivo pitanje. 





134 M. AKMADŽA, Franjo Šeper mudrošću protiv jednoumlja, str. 234-235. 
135 M. AKMADŽA, Katolička crkva u komunističkoj Hrvatskoj 1945.-1980., str. 304. 
156 R, PERIĆ, Nav. dj., str. 385. 

Biskupi su bili prilično suzdržani prema sporazumu te nisu vidjeli nikakvu 
korist niti promjenu koja će nastupiti nakon potpisivanja jer se u biti ništa ne mijenja 
budući da je vlast ustrajala u namjeri da se urede neki opći pravni okviri bez posebnog 
sporazuma s Katoličkom crkvom. Stoga su se više slagali s idejom da se razmjene 
izaslanici s obiju strana te da se sporazum potpiše tek kad vatikanski izaslanik sam uvidi 


ima li promjena u položaju Katoličke Crkve. !?7 


11.1. ŠEPEROVO NEZADOVOLJSTVO PROTOKOLOM 


Savezna komisija za vjerska pitanja 16. svibnja 1966. prihvatila je tekst 
sporazuma i usmenih izjava; uz to je iznesen prijedlog da se prije samog potpisivanja 
sazna bi li kardinal Šeper sudjelovao pri potpisivanju Protokola jer ne bi bilo u redu da 
ga se pozove, a da on poziv odbije. Potpisivanje Protokola predviđeno je za lipanj iste 
godine. Tri dana kasnije održana je sjednica Komisije za vjerska pitanja SR Hrvatske na 
kojoj je predsjednik komisije Cvrlje dao prijedlog da se pojačaju susreti s 
predsjednikom Sabora i Izvršnog vijeća jer se Šeper s Bakarićem nije službeno sreo od 
kada je postao kardinal, a sporazum koji se ima donijeti iznuđuje takve susrete te bi 
možda susret s Bakarićem utjecao na Šeperovu nazočnost pri potpisivanju Protokola. 
Dana 26. svibnja 1966. Šeper predaje papi predstavku biskupa protiv potpisivanja 
Protokola. Predložio je da se još pričeka s potpisivanjem i ponovno razmotre pitanja. 
Šeper je kao i biskupi strahovao da će ih jugoslavenske vlasti nasamariti. No papa ne 
odustaje, pa Šeper u poslušnosti prihvaća, ali ne želi da se tekst Protokola objavi. 
Međutim, uvijek je postojala mogućnost da jugoslavenska strana objavi tekst, stoga je 
donesena odluka da se potpiše sporazum, jer ako se bude još otezalo ili pak odustalo od 
potpisivanja, Crkva bi mogla doći u još teži položaj. 

Casaroli u svojoj bilješci ,,Apunto“ piše papi o nerazumijevanju Šeperovog stava 
i čudi se zašto nije prije reagirao dok su se mogli obustaviti pregovori. Šeper je dobio 
tekst, kako je već spomenuto u lipnju 1965., kad se Casaroli vraćao iz Beograda u Rim. 
Šepera je najviše mučio dio gdje se govori da Crkva osuđuje terorizam te političko i 


protudržavno djelovanje klera te da je spremna, ako to jugoslavenska vlast uvidi, 


"""A, CASAROLI, Nav. dj., str. 342 - 350, F. ŠANJEK, ,,Kardinal Franjo Šeper i njegovo djelovanje u 
odnosima Crkve i države (Protokol Svete Stolice i SFRJ, 25. lipnja 1966.)“ u: Seper III, str. 138-140. 

poduzeti mjere koje predviđa Kanonski zakonik. Casaroli priznaje da bez tog dijela 
sporazum ne bi bio potpisan niti bi se izmijenili izaslanici što su biskupi posebno 
priželjkivali.!*% Fabijan Veraja smatra da, ako je taj dio teksta Protokola predstavljen 
kao uvjet, vatikanski predstavnici trebali su shvatiti da se ne radi samo o načelnoj izjavi 
u skladu s katoličkim moralom, nego da Vlada želi skrenuti Svetu Stolicu na 
protuhrvatsku liniju što je i sam kardinal Šeper napisao papi.“ No, mons. Casaroliju to 
nije bilo jasno, što se vidi iz čuđenja na Šeperovu reakciju. !“* Kao dokaz protuhrvatskoj 
liniji Veraja u prilog stavlja činjenicu da je Vlada u svojim zahtjevima otvoreno rekla 
kako se očekuje od Svete Stolice da pridonese jedinstvu jugoslavenskog naroda. !*! 
Vatikanska istočna politika (,,Ostpolitik“) očito nije bila dobro obaviještena o tom 
pitanju ili je polazila od krivih premisa. !+? 

Tri dana prije potpisivanja Protokola predsjednik Komisije za vjerska pitanja 
Cvrlje došao je u posjet Šeperu kako bi provjerio hoće li kardinal nazočiti potpisivanju, 
odnosno hoće li nakon potpisivanja ostati na ručku zajedno s Casarolijem i 
Bongianinom. Šeper je rekao da nije zadovoljan što se nije riješilo pitanje vjerskog 
odgoja u školama, ali se nada da će se naći prihvatljivo rješenje za to pitanje. Potom je 
izvjestio Cvrlju da papa Pavao VI. razmišlja tko bi mogao predstavljati Svetu Stolicu u 
Jugoslaviji. Što se tiče potpisivanja protokola Šeper se ispričao da ne može doći jer je u 
Krku preminuo biskup Josip Srebrnić te mora na pogreb, a potom i u obilazak Krčke 


biskupije.!# 





185 E, VERAJA, Putovima providnosti, str. 243-244. 

19 E, VERAJA, Putovima providnosti, str. 244., R. PERIĆ, Nav. dj., str. 386., J. KOLARIĆ, Nav. dj., str. 
128. 

1% F, VERAJA, Nav.dj., str. 243., A. CASAROLI, Mučeništvo strpljivosti, str. 361. 

'4F, VERAJA, Nav.dj., str. 245. 

1423, KOLARIĆ, Nav. dj., str. 128. 

45 M. AKMADŽA, Franjo Šeper mudrošću protiv jednoumlja, str. 238 - 241. 

12. BEOGRADSKI PROTOKOL O ODNOSIMA IZMEĐU JUGOSLAVIJE I 
VATIKANA 


Potpisivanje Protokola izvršeno je 25. lipnja 1966. godine u Beogradu. Na isti je 
dan papa Pavao VI. u novinama ,,L'Osservatore Romano“ objavio službeno potpisivanje 
u kojem naglašava ,,...da su državne vlasti dokazale u pregovorima da žele i dalje 
voditi razgovore u namjeri da se potraži pošteno, premda još nepotpuno, uređenje 
odnosa između Katoličke crkve i jugoslavenske države te veza između one 
[jugoslavenske] Vlade i Svete Stolice. Jedna postaja tako započeta puta evo je pred 
uspješnim zaključkom, i Mi ovaj uspjeh povjeravamo Providnosti, da on donese 
blagotvorne plodove za Crkvu i za narode u onoj Državi. “!* Protokolom je potvrđeno 
da su se Vlada SFRJ i Sveta Stolica sporazumjele o razmjeni poluslužbenih 
predstavnika. Predviđeno je da oba predstavnika uživaju povlastice i imunitet kao 
službeni diplomatski predstavnici. U ime Svete Stolice Protokol potpisuje Agostino 
Casaroli, a u ime jugoslavenske vlade Milutin Morača, član Saveznog izvršnog vijeća i 


predsjednik Savezne komisije za vjerska pitanja. 


Tekst Protokola: 
PROTOKOL 
o razgovorima koji su vođeni između predstavnika 


Svete Stolice i Vlade SFR Jugoslavije 


U općem okviru pitanja koja su bila predmet razgovora, predstavnici Vlade 
Socijalističke Federativne Republike Jugoslavije iznijeli su slijedeće stavove 
jugoslavenske vlade: 

1. Principi na kojima se zasniva u Socijalističkoj Federativnoj Republici 
Jugoslaviji uređenje pravnog položaja vjerskih zajednica i koji su zagarantirani 
Ustavom i zakonima Socijalističke Federativne Republike Jugoslavije jesu: sloboda 
savjesti i sloboda vjeroispovijesti; odvojenost crkve od države; jednakost i 


ravnopravnost svih vjerskih zajednica; jednakost u pravima i dužnostima svih građana 


144 Novi život, Rim 1966, br. 2-3, str. 89. 

bez obzira na vjeroispovijest i ispovijedanje vjere; sloboda osnivanja vjerskih 
zajednica; priznavanje svojstva pravnog lica vjerskim zajednicama. 

U okviru ovih principa, Vlada Socijalističke Federativne Republike Jugoslavije 
garantira Katoličkoj crkvi u Jugoslaviji slobodno vršenje poslova i vjerskih obreda. 

Nadležni organi društveno-političkih zajednica (općina, kotara, pokrajina, 
republika, federacije) osiguravaju svim građanima, bez ikakvih razlika, dosljednu 
primjenu zakona i drugih propisa kojima se osigurava poštivanje slobode savjesti i 
slobode ispovijesti vjere zagarantiranih Ustavom Socijalističke Federativne Republike 
Jugoslavije. 

Vlada Socijalističke Federativne Republike Jugoslavije spremna da uzme u 
razmatranje slučajeve na koje bi Sveta Stolica smatrala za potrebno da joj ukaže u vezi 
S OVIM pitanjima. 

2. Vlada Socijalističke Federativne Republike Jugoslavije uvažava kompetencije 
Svete Stolice u vršenju njene jurisdikcije nad Katoličkom crkvom u Jugoslaviji u 
spiritualnim pitanjima i pitanjima crkvenog i vjerskog karaktera ukoliko one nisu 
protivne unutrašnjem poretku Socijalističke Federativne Republike Jugoslavije. 

Biskupima Katoličke crkve u Jugoslaviji bit će i ubuduće zagarantirana 
mogućnost održavanja kontakata sa Svetom Stolicom, smatrajući da takvi kontakti 
imaju isključivo vjerski i crkveni karakter. 

Sveta Stolica - ostajući pri traženjima koja je sa svoje strane iznijela u toku 
razgovora u vezi sa potpunim reguliranjem odnosa između Katoličke crkve i 
Socijalističke Federativne Republike Jugoslavije — primila je na znanje izjave o 
stavovima Vlade Socijalističke Federativne Republike Jugoslavije koji su izraženi u 
točkama 1. do 2. 

II. 

U općem okviru pitanja koja su bila predmet razgovora, predstavnici Svete 
Stolice iznijeli su slijedeće stavove Svete Stolice: 

1. Sveta Stolica potvrđuje principijelan stav da djelatnost katoličkih svećenika, u 
vršenju njihovih svećeničkih dužnosti, treba da se odvija u vjerskim i crkvenim okvirima 
i da shodno tome oni ne mogu da zloupotrebe svoje vjerske i crkvene funkcije u svrhe 


koje bi stvarno imale politički karakter. 

Sveta Stolica je spremna da uzme u razmatranje slučajeve na koje bi Vlada 
Socijalističke Federativne Republike Jugoslavije smatrala za potrebno da joj ukaže u 
tom pogledu. 

2. Sveta Stolica — u skladu sa principima katoličkog morala — ne odobrava i 
osuđuje svaki akt, ma od koga počinjen, političkog terorizma ili sličnih kriminalnih 
oblika nasilja. 

Shodno tome u slučaju kada bi Jugoslavenska vlada ocijenila da su katolički 
svećenici učestvovali u nekoj akciji te vrste na šteti SFRJ, i smatrala za potrebno da 
Svetoj Stolici ukaže na takve slučajeve, Sveta Stolica je spremna da uzme u razmatranje 
ta ukazivanja, radi poduzimanja postupaka i eventualnih odgovarajućih mjera koja 
Kanonsko pravo predviđa za takve slučajeve. 

Vlada Socijalističke Federativne Republike Jugoslavije — ostajući pri traženjima 
koja je sa svoje strane iznijela u toku razgovora u vezi s potpunim reguliranjem odnosa 
između Katoličke crkve i SFRJ — primila je na znanje izjave o stavovima Svete Stolice 


koji su izraženi u tačkama I. do 2. 


III. 
Obje strane izražavaju spremnost da se i ubuduće, kad god budu smatrale za 
potrebno, međusobno konsultiraju o svim pitanjima koja su od interesa za odnose 


između Socijalističke Federativne Republike Jugoslavije i Katoličke crkve. 


IV. 

U cilju olakšavanja daljnjih međusobnih kontakata Vlada Socijalističke 
Federativne Republike Jugoslavije je spremna da omogući boravak apostolskom 
delegatu u Beogradu, koji će imati ujedno i funkciju izaslanika pri istoj Vladi, s tim da 
ona sa svoje stane zadržava pravo da odredi svog izaslanika pri Svetoj Stolici. 

Sveta Stolica je sa svoje strane spremna da primi izaslanika Vlade Socijalističke 
Federativne Republike Jugoslavije i da uputi apostolskog delegata u Beograd. 

Sačinjeno u Beogradu 25. lipnja 1966. godine, u dva originalna teksta 


podjednako autentična. 


Za Vladu 


61 


Socijalističke Federativne 
Repulike Jugoslavije, Za Svetu Stolicu 


Milutin Morača, s.r. Agostino Casaroli, s.r.!+ 


12.1. REAKCIJE NAKON PROTOKOLA 


Do razmjene izaslanika došlo je sredinom studenog kada je u Vatikan stigao 
izaslanik jugoslavenske vlade Vjekoslav Cvrlje, a zatim je u Beograd stigao izaslanik 
Svete Stolice nadbiskup mons. Mario Cagna. Tito je papi Pavlu VI. preko Vjekoslava 
Cvrlje 22. prosinca 1966. poslao poruku u kojoj pozdravlja njegovo zalaganje za mir u 
svijetu i izražava nadu da će se u budućnosti unaprijediti odnosi između Svete Stolice i 
Jugoslavije. Uz poruku Tito je papi poslao na dar drvenu skulpturu Ivana Meštrovića 
»Isus i Samarićanka“. Službeni diplomatski odnosi uspostavljeni su tek 1970. godine. !** 

Nakon normalizacije odnosa s Vatikanom vjernicima se na neki način otvorio 
javni prostor. Jugoton“ je 1965. proizveo ploče s božićnim pjesmama koje su te godine 
bile namijenjene isključivo prodaji u inozemstvo, a već sljedeće godine omogućila se 
prodaja tih ploča u Hrvatskoj i Sloveniji. Na dan sv. Nikole 1966. na glavnom trgu u 
Zagrebu javnim razglasom puštene su hrvatske božićne pjesme. Iako je to izazvalo 
veliko oduševljenje građana, novine ,,Vjesnik u srijedu“ uz razumijevanje za religijske 
osjećaje ističe da se ne treba pretjerivati te da se treba dobro procijeniti do koje će mjere 
crkva imati prisutnost u javnom životu.!*" ,,Glas Koncila“ stekao je nakladu od 150 000 
primjeraka, a ,,Mali Koncil“ od 100 000 što je bilo više od svih hrvatskih dnevnih 
listova zajedno. Iste godine (1966.) oko 25% djece pohađalo je vjeronauk. Ovi podaci 
izazvali su negodovanje Partije zbog potpisivanja Protokola. 

Iako su u dnevnim tiskovinama izvještavali da je potpisivanje Protokola uspjeh 
vlasti, spisi Saveza omladine i Socijalističkog saveza radnog naroda izražavaju različita 
stajališta. Neki smatraju da Protokol nema smisla jer će ponovno svi slobodno ići na 
vjeronauk te izražavaju bojazan da će možda i komunisti krenuti u crkvu, neki Protokol 


shvaćaju kao oblik napuštanja socijalizma te neki radikalni komunisti prijete 





145 Tekst je u cijelosti preuzet iz časopisa Novi Život (Rim), 1966, br. 2-3., str. 86-88. 

146 M. AKMADŽA, Katolička crkva u Hrvatskoj i komunistički režim 1945. -1966., str. 313. 

147 Katarina SPEHNJAK, ,,Tumačenja Protokola o odnosima Jugoslavije i Vatikana iz 1966. u političkoj 
javnosti Hrvatske“, u: Dijalog povjesničara/historičara, Zagreb, 2001, str. 477 - 480. 

predavanjem partijske knjižice. Srpska pravoslavna crkva iskazala je negodovanje zbog 
Protokola jer time sve nekatoličke vjerske zajednice padaju u drugorazredni položaj!+? 
(kako bi ublažila nezadovoljstvo kod Srpske pravoslavne crkve vlada je pojačala 
financijsku pomoć!#), 

U emigracijskim tiskovinama isto je tako bilo iskazano nezadovoljstvo. Časopis 
»Novi Život“ objavljuje članak iz Hrvatske revije“, najznačajnijeg hrvatskog 
emigrantskog časopisa u svijetu. U ,,Hrvatskoj reviji“ nakon teksta Protokola donosi se 
izjava hrvatske inteligencije u obranu hrvatskog svećenstva i narodnih interesa koji se 
smatraju povrijeđenim od beogradskog Protokola. Pozitivnim vide samo to što su veću 
slobodu biskupi dobili u održavanju kontakata sa Svetom Stolicom 1 dolazak 
vatikanskog izaslanika u Beograd, ali zamjeraju što je Vatikan priznao Beogradu da 
vjerska pitanja treba rješavati na temelju komunističkog ustava i zakona Jugoslavije te 
je tako Jugoslavija dobila međunarodno priznanje i sankciju Vatikana za rješavanje 
svojih unutarnjih političkih pitanja, pa je time Vatikan učinio uslugu Jugoslaviji. 
Također je 1 kritizirana osuda Vatikana prema svakom političkom djelovanju klera u 
kojoj se vidi jednostranost izjave jer se s druge strane ne odnosi na političku djelatnost 
svećenika u korist jugoslavenskih komunističkih vlasti kao što su staleška svećenička 
udruženja. Po logici te izjave, autor članka u ,,Hrvatskoj reviji“ ističe značenje da je 
svaki hrvatski svećenik, osobito u iseljeništvu, podvrgnut samovoljnoj jugoslavenskoj 
optužbi da se bavi ,,politikom“.15% 

»Hrvatska država“, mjesečnik koji izlazi u zapadnoj Njemačkoj u svojem 
dvobroju za srpanj-kolovoz 1966. također komentira onu istu spornu izjavu o 
političkom radu svećenika, ali nadodaje: Mi zasad ne želimo izraziti našeg 
nezadovoljstva, nego prepustiti vremenu, koje će pokazati pravo lice i posljedice ovog 
sporazuma., a već u rujanskom broju govore da je Protokol izazvao veliku sablazan 
među hrvatskim katolicima u Domovini i izvan nje te iskazuju nezadovoljstvo što se 
ništa ne govori o kolaboracionističkim svećeničkim udruženjima koji služe režimu.!>! 
Izaslanik jugoslavenske vlade pri Svetoj Stolici Vjekoslav Cvrlje, 11. ožujka 


1967. priredio je ručak u čast kardinala Šepera u Rimu. Tom prigodom Cvrlje i Šeper 





148 K, SPEHNJAK, Nav. dj., str. 481- 484. 

19 M. AKMADŽA, Katolička Crkva u Hrvatskoj i komunistički režim 1945. -1966., str. 312. 
159 Komentari hrvatskog slobodnog tiska (II), u: Novi život, Rim, 1966. br. 4, str. 237-238. 

151 Prvi komentari hrvatskog slobodnog tiska, u: Novi život, Rim, 1966. br. 2-3, str. 116. 

nasamo su komentirali ishode Protokola. Šeper je prenio papino zadovoljstvo razvojem 
odnosa te je odao priznanje svima onima koji su doprinijeli unaprjeđenju crkveno- 
državnih odnosa. Cvrlje je iznio pozitivne stavove sa sastanka Izvršnog komiteta CK 
SKH o aktualnim političkim pitanjima oko promjena u Katoličkoj crkvi, Drugog 
vatikanskog sabora i odjeka Sabora u Jugoslaviji. Šeper je izrazio nadu u omogućivanje 
veće nazočnosti Crkve u društvenom životu te s obzirom da je ranije doživljavao 
neugodnosti Rankovićeve UDB-e, sada vidi da se stanje crkveno-državnih odnosa 


popravlja.12 


152 M. AKMADŽA, Franjo Šeper mudrošću protiv jednoumlja, str. 248-249. 

13. ZAKLJUČAK 


Dolaskom komunista na vlast, Katolička crkva u Jugoslaviji našla se u teškoj i 
diskriminirajućoj poziciji. Svaki postupak Katoličke crkve jugoslavenska je vlast 
promatrala kao protudržavnu i neprijateljsku djelatnost, a u svakoj izjavi tražila 
neprikladne elemente u kojima bi, tumačeći ih pogrešno, pronalazila razlog za izvršenje 
još većeg pritiska na vjernike. Ne bojeći se prijetnji komunističkog režima kardinal 
Alojzije Stepinac, borio se riječju i djelima protiv jednoumlja 1 terora, te se s 
komunistima nije htio postavljati ni u kakav odnos, pa čak niti pregovarati. Jedini način 
na koji su se komunisti mogli obračunati s njime jest montirani sudski proces kojim će 
ga osuditi 1 lišiti slobode, a time ujedno i dati do znanja svim vjernicima kako će završiti 
ukoliko ne budu poštivali vlast. Dok je Stepinac u konfinaciji, Šeper preuzima 
Zagrebačku nadbiskupiju kao koadjutor, te iako podržava 1 dijeli stavove sa Stepincem, 
mijenja način odnosa s komunističkim vlastima. Šeper je nastojao pregovorima i 
određenim kompromisima smiriti ili bar ublažiti teško stanje Crkve u Jugoslaviji, no 
takav način postupanja naišao je na mnoge prigovore u određenim crkvenim krugovima. 
S jedne strane komunistička vlast smatra da ne surađuje dovoljno, dok s druge strane 
neki crkveni krugovi smatraju da previše popušta zahtjevima državne vlasti. Šeper se 
zbog pritiska vlasti založio za uklanjanje određenih osoba iz Zavoda sv. Jeronima, koje 
su previše javno i bez suzdržavanja kritizirale komunistički režim, teror nad Crkvom i 
gušenje hrvatstva u Jugoslaviji, a mnogi iseljenički krugovi u tome su vidjeli Šeperovo 
podilaženje komunistima. S druge strane, Šeper se raznim predstavkama i dopisima 
borio za prava i slobode Crkve kao što su odgoj mladeži, sloboda tiska, sloboda vršenja 
vjerskih obreda, pravo na imovinu, borba za nepravedno osuđene svećenike, prema 
kojima se ne može zaključiti da je Šeper na bilo koji način surađivao s vlastima. 
Nepodržavanje Šeperove linije može se iščitati u mogućem neprilagođivanju pojedinih 
crkvenih krugova na novo vodstvo koje nije tako beskompromisno i oštro poput 
Stepinčeva vodstva, dok se kod iseljeničkih krugova takvi Šeperovi potezi tumače kao 
slabost, nedovoljna upućenost u stvarnu problematiku i nezainteresiranost. 

Ipak, Šeper je bio izvrstan diplomat, visoko obrazovan i progresivnih stavova što 
se vidi iz njegove aktivnosti na Drugom vatikanskom koncilu, zbog čega je kasnije 
(1968.) imenovan predstojnikom Kongregacije za nauk vjere. Njegova pozicija na tako 


visokom mjestu u hijerarhiji Katoličke crkve uvjetovala je određenu opreznost 

komunističke vlasti u odnosima s Crkvom u Jugoslaviji, jer im je bilo stalo do stvaranja 
ljepše slike o sebi na Zapadu. No, unatoč Šeperovoj poziciji i velikoj ulozi na polju 
olakšavanja crkveno-državnih odnosa, on je poprilično zaboravljen u svakodnevici 
Katoličke crkve, a razlog tomu leži u činjenici da još nije dovoljno istražen rad i 
problematika djelovanja Zavoda sv. Jeronima, niti pojedinačno djelovanje hrvatskih 
biskupa, Šeperovih suvremenika. Tim bi se istraživanjima moglo doći do rezultata koji 
bi pokazali važnost Šeperova djelovanja, odnosno opravdali  (ne)zasluženo 


zanemarivanje Sepera kao povijesne ličnosti. 

